رۆماننووسانى کورد ... عەبدولموتەلیب عەبدوڵڵا\nرۆمان وەک کردەیەکى هونەرى پەخشانئامێز لە سەر بنەماى گێڕانەوە و رووداو و کاراکتەر لە نێوان خەیاڵ و حەقیقەتدا خۆى دەبینێتەوە و بە شێوەیەکى تا ئەندازەیەک ئاڵۆز دەچنرێت...رەنگە ئەو بە ناو پێناسەیە (ئاڵۆزى رۆمان) و (ئازادى رۆمان) لەوێدا هەڵگرێتەوە، کە تاکو ئێستا نەتوانراوە سنورەکانى رۆمان وەک پێویست دیارى بکرێت، نەک هەر تەنها لەبەر ئەوەى بە بێ بەشداریکردنى ژانرە ئەدەبیەکانى دیکە کورتى دینێت، بەڵکو لەبەر ئەوەى رۆمان وەسفکردنى رۆشنبیرییەکە، کە کۆمەڵگا پێیدا تێدەپەڕێت...ئەو قسەیەى دوایى دەرئەنجامى ئەو فیکرەیە کە دەڵێت "مرۆڤایەتى لە گەشەکردنێکى بەردەوامدایە" ئەو فیکرەیەى کە دنیاى مۆدێرنە پشتى پێدەبەستێت، ناوەڕۆکى ئەو فیکرەیە خۆى لە فەلسەفەى بوونگەرایى هۆسرەل و هایدگەر و سارتەر...دەبینێتەوە، بەڵام بایەخى ئەو فیکرەیە لە دوو خەسڵەتى جیاوازدایە: یەکەمیان پەیوەندى بە تۆتالیتێریى و تێکشکاندنى وەهمە گەورەکانەوە هەیە...دووەمیان تەعبیرى لە دوا سەرکەوتنەکانى ژیارى دەکات...پرسیار ئەوەیە: ئایا مرۆڤ لە وەهمەکانى ناوەوەى خۆى رزگارى دەبێت، دنیا وەک پێویست بەرەو کۆمەڵگایەکى گەشەکردوتر دەچێت، بەرەو تەکامل دەچێت؟\nبە شێوەیەکى گشتى رۆمان لە دواى هاتنە ناوەوەى فیکرەى پۆست مۆدێرنە و درووستبوونى جۆرێک لە هاوپەیمانى لە نێوان کەناڵەکانى گەیاندن و دەسەڵات...ناشێ دەلالەت لە باشى (رابردوو) بکات! بەڵکو وەسفى ئەوە دەکات، کە بۆردیار بە "تەقینەوەى مانا" و لیوتار بە "بڕوانەبوون بە گێڕانەوە گەورەکان" و هابرماس بە "ئەزمەى رەوایەتى" ناوى دەبات...وەسفى سەردەمێک دەکات، کە دەکەوێتە دەرەوەى یەقینە سروشتیەکان و ناوەوەى ئاڵۆزییە مرۆییەکانەوە.\nبە کورتى ئەمڕۆ رۆمان وەسفى ئەو رۆشنبیرییە دەکات، کە کۆمەڵگاى پێدا تێدەپەڕێت، هەر تەنها پانتاییەکى بێ رەنگى یەک بە دواى یەکى گێڕانەوەى یەک دەنگ نییە، تەنها سەلماندن و حیکایەتکردنى زانیارییەکانى رابردوو نییە، بەڵکو لە پێناو دەرکەوتنى لە نێو بازنەى میدیا و دەسەڵاتدا هەوڵدەدات ئامادەیى خۆى چڕ بکاتەوە، بۆ ئەوەى بتوانێت ئازادانە بەشدارى لە ناوەندەکانى راگەیاندا بکات، هەوڵدەدات لە ئاستێکى بەرزى ئیستێتیکى و داهێناندا ناوەندەکانى راگەیاند بەرەو ئەزموونگەریى و ئەزموونگەریى بەرەو مەعریفەى ئەدەبى بەرز بکاتەوە.ئەمڕۆ رۆمان هەر تەنها رووداوێک نییە، کە هەرگیز روونادات، رۆمان واقیع ناخاتە روو، بەڵکو کەشفى بوون دەکات...بوونیش هەر ئەوە نییە کە دەیبینین! ئەمڕۆ رۆمان هەر تەنها نواندنى جۆرێک لە گەمژەیى کاراکتەر و کاراکتەرى ئیشکالى و چەمکئامێز نییە، بەڵام لە بیرمان نەچێت فەزاى (کافکایى) و دژە واقیعى (دۆن کیشوتەى سیرڤانتس) و (ئەبلەى دیستۆفیسکى) و بە نێویەکداچوونى گێڕانەوەکانى (بۆرخیس) و واقیعى سیحرى (مارکیز...) کە فەزاى رۆمان لە ئاوێتەبوونى خەون و واقیع دەسازێنن...هەر تەنها هەڵگرى گریمانەى خودى و کۆجیتۆیەکى تایبەت و پرسیارێکى پەیوەست بە دادپەروەرى و تابلۆیەکى راستگۆیانەى ترس و تووندوتیژى و شیزۆفرینیا و نامۆیى و نیگەرانى و مۆتەکە و گۆشەگیرى...نییە، بەڵکو هەڵگرى پرسێکى فینۆمینۆلۆجى و ئۆنتۆلۆجیە!\nئەمڕۆ رۆمان پشت بە فرە هەڵوێستى و فرە فیکرى و فرە دەنگى و بۆچوونى جیاوازى ئایدیۆلۆجى دەبەستێت، جەخت لە فرە کاراکتەرى و بۆگێڕەوە و گێڕەڕەوە و وەرگرى جیاواز دەکات، لەسەر شێواز و داڕشتنى جۆراوجۆر و بە کارهێنانى فەزاى کراوە و یەکەى شوێنکاتى تێکئاڵاو وەستاوە...بەڵام لە بیرمان نەچێ وەک دنیابینى پەیوەستە بە ئیشکالیى ئۆنتۆلۆجییەوە! ئەمڕۆ رۆمان لە برى کاراکتەرێک، کە لەسەر ئەرزى واقیع دەژى و کۆمەڵێک خەسڵەتى دەرەکى هەڵگرتووە...کەسایەتى وەک بوونەوەرێکى خەیاڵى و هەڵگرى کۆمەڵێک ئاڵۆزى ناوەکى تەماشا دەکات، وەک چۆن لەبرى گەڕانەوە بۆ رابردوو و یەقینە سروشتیەکان، سنورەکانى نێوان خەیاڵ و واقیع دەروخێنێت و ئەو تێکشکانەش وەک دەمامکێک بۆ گێڕانەوە بە کار دەهێنێت، بەو مانایەش رووداو و شتەکان نابنە شوێن بایەخى گێڕانەوە، وەک چۆن زەمەنەکان (ئێستا و رابردوو و داهاتوو) بەیەکدادەچن و سەرەتا و کۆتایى ئەوەندە جێى بایەخ نییە...ئەمڕۆ زمانى رۆمان وەک پارادیمێکى رێکخراوى مانا سەیر ناکرێت، بەڵکو راستى خۆى لە سیستمێکى ناجێگیرى سەرچاوەکانیدا دەبینێتەوە، هەر لەوێشە زمان دەستبەردارى پیرۆزى دەبێت و خۆى بۆ تەئویلى جیاواز و فرە خوێندنەوە دەکاتەوە، زمان لە نێو رۆماندا لەگەڵ واقیع ناکەوێتە پەرچەکردارى سلبییەوە، بەڵکو لەگەڵ هەر خوێندنەوە و تەئویلێکى جیاواز دووبارە خۆى بەرهەم دەهێنێتەوە...بەو مانایەش زمان هەر تەنها ئاوێنەى بیرکردنەوە و کەناڵێکى بێ لایەنى گەیاندنى هەستى ناوەوەى مرۆڤ نییە، بەڵکو هێز و تواناکانى لە کردەدا دەردەکەوێت، لە هیچ کۆمەڵگایەکدا زمان دوا سنورەکانى مانا دیارى ناکات، بەڵکو هەمیشە وەک گریمانە سەیرى مانا دەکات، وەک ململانێیەکى کراوەى نێوان دەستە جیاوازەکان!\nکاتێک دەڵێین ئەو رۆمانە جوانە؟! یەکەمجار نابێت لە بیرمان بچێت، کە بابەتى جوانى بە سەرنجى تێپەڕ بە دەست نایەت! چونکە بابەتى جوانى بونیادنانى دەقە لە ئاگامەندى خوێنەردا، بەو مانایەش جیاکارى بنەڕەتى بۆ بابەتى جوانى ئەوەیە، کە دەق لە ناوەوە دەرک بکرێت، دەمەوێت بڵێم لاى هەندێک لە رۆماننووسانى کورد جوانى رۆمانى کوردى و زمانى رۆمان لەو پەرچەکردارە زمانییەدا خۆى دەبینێتەوە کە ئاڕاستەى واقیع دەکرێت، بەڵام لە بیرمان نەچێت هەموو پەرچەکردارێک رێگا لە ئازادى و هەڕەمەکییەت دەگرێت...هەندێک لە رۆماننووسانى کورد جوانى لە (هەست جولاندن)دا دەبیننەوە، بەڵام لە بیریان دەچێت کە خەیاڵ ناشێ وەک بوونێک کە پێشتر هەبووە بگوازرێتەوە، ئەو قسەیەم لەوێوە نایەت کە هەست جولاندن وەرەقەیەکى حازر بە دەستى بۆرە و داهێنان تێیدا رەنگ ناداتەوە، ئەو قسەیەم لەوێوە نایەت کە هەست جولاندن لە نێو کلتورە جیاوازەکاندا جیاواز دەکەوێتەوە، بەڵکو لەوێوە دێت کە رۆمان وەک دەقێکى خەیاڵئامێز ناشێ بە هەمان شێوەى شتە حەقیقییەکان دیارى بکرێت...رۆماننووسانى کورد لە کاتى خوێندنەوە بیر لەو پرسیارە دەکەنەوە: چۆن رۆمان بەبێ ماندووبوون بەرەو پێشەوە دەچێت، واتە چۆن وا بکەن جەریانى بیرکردنەوەى خوێنەر دووچارى تەگەرە، بۆشایى، یان دووچارى موفاجەئە نەبێتەوە؟! هەڵبەتە ئەگەر بمانەوێ جەریانەکە بەردەوام بێ، ئەوە دەبێ هەموو رستەیەکى دواتر ئەو پێشینانە تەواو بکات، یان بەجێبهێنێ کە رستەى پێشتر بەرجەستەى کردووە و وروژاندوویەتى، ئەگەر نەیتوانى ئەو کارە بکات، ئەوە دووچارى کەموکورتى (نیشتنەوە دێ)، ئەگەر ئەوە شێوە ئاساییەکە بێت، کە خوێنەران پێى راهاتوون، ئەوە دەبێ رۆماننووسانى کورد دژەکەیان لەلا بێ بایەخ نەبێت، لەوێوە کە ئەوە موفاجەئە، تەگەرە، بۆشاییە...خوێنەر دووچارى بیرکردنەوەیەکى جیاواز و سەرسامبوون دەکات!! بێگومان ئەو بۆشایى و کەلێنە لە ساتەوەختى ئێستا دابڕاو نییە، بەڵکو لە بەرانبەر ساتەوەختى رابردوو دابڕاو دەکەوێتەوە...دواجار لە بیرمان نەچێت کە نە نووسەر کۆگایە و نە خوێنەر بە کردەى بەتاڵکردنى ئەو کۆگایە هەڵدەسێت؟!\nکەواتە کاریگەرى جوانى بە نسبەت زمان ناشێ بەسەر شتى هەبوودا جێگیر بکرێت، کە بەشێکى گەورەى رۆمانى کوردى پێوەى دەتلێتەوە...چونکە کاریگەرى جوانى بۆشاییەک بۆ سیفەتەکانى وشە دادەمەزرێنێ، بۆشاییەک کە زمان نایناسێنێ و هەروەها هیچ پێناسەیەکیش بۆ ئەو پێشکەش ناکات!! بەو مانایەش من ناڵێم دەستەواژەى "جوانە" یان "ئەوە شتە جوانە" بێ مانایە...بەڵام لەگەڵ ئەوەشدا "جوانە" چى دەگەیەنێت؟ هەڵبەت هیچ ناگەیەنێت، تەنها ئەوە دەگەیەنێت، کە مانایە، ئەوەش هیچ نییە، ئەوە نەبێت کە لە میانى دوو دەستەواژەدا مانایەکى هەیە، کاریگەرى جوانى بەوە جیا دەکرێتەوە، لە کاتێکدا مرۆڤ هەوڵدەدا پێناسەى ئەوە بکات، کە مانایە لە دووتوێى مانایەکى دیکەدا کە نایناسێت...\nدەمەوێت بڵێم بەشێک لە جوانى زمان لە رۆمانى کوردیدا پەیوەندى بە پڕ بوونى مانا و بیرکردنەوەوە هەیە، لە هەموو ئاستە مەعریفى و خەیاڵییە جیاوازەکانەوە، مەبەستم لە رەهەندە جیاوازەکانى بەرهەمهێنانى مانا و موفاجەئەیە، مەبەستم ماناى سەرچاوەدار نییە، چونکە ماناى سەرچاوەدار ناشێ سروشتێکى جوانى هەبێ، ئەگەرچى لە ئەسڵدا جوانیش بێ (شتێکى لەخۆدا هەڵگرتبێ کە پێشتر نەبووبێ)...کەواتە سروشتى جوانى هەمیشە لەژێر هەڕەشەى دیاریکردنى وەسفدایە، چونکە جارێک جوانە و جارێک وەسفییە، جارێک دووچارى سەرسامیمان دەکات و جارێکى دیکە وەسفە...ئەوەش پەیوەندى بە خەیاڵکردن هەیە، چونکە هەرگیز ناشێ مانا هەتا هەتایە کاریگەرى جوانى هەبێ، وەک چۆن هیچ مانایەکیش نییە تەنها لە سەر خەیاڵ بژى ئەوەش یەکێکە لە ئیشکالەکانى هەندێک لە رۆماننووسانى کورد...دووبارە دەمەوێت بڵێم دەقى داهێنەرانە لەوێدا خۆى دەبینێتەوە، کە پێوەرە هونەرییە باوەکان تەجاوز دەکات و ئاسۆى چاوەڕوانى خوێنەر و پانتایى رۆشنبیرى باو دەگۆڕێت.\nبە کورتى ئەگەر گێڕانەوە لە دنیاى مۆدێرنە هەوڵبدات پشتگیرى لە بەردەوامى سیستم بکات، ئەوە لە دنیاى پۆست مۆدێرنە بە تەواوى هەڕەشە لە سیستم دەکات...ئەدەبى مۆدێرنە لە نێو ئەو هەموو پەرت و بڵاوى و ئاژاوەگیرییەدا بە دواى بەها و مانایەکدا دەگەڕا و هەوڵیدەدا لە رێگاى داهێنانى ئەدەب و هونەرەوە هاوگونجان و یەکێتییەک بەدى بهێنێت، دەیویست لە نێوان ئەو هەموو بێ نرخکردن و ئاژاوەگێڕییە جوانى دەستەبەر بکات...بەڵام ئەدەبى پۆست مۆدێرنە لەو دنیا هیچ و وەسفیى و خەیاڵییەدا نکۆڵى لە بوونى ماناى سەپاو دەکات و مامەڵەى خۆى لەگەڵ بەرهەمهێنانى مانا و موفاجەئە دەسازێنێت!!\nکاتێک دەڵێم رۆمان دەلالەت لە باشى رابردوو ناکات، بەو مانایەیە کە هونەرى رۆماننووسین هونەرێکە ریکلام بۆخۆى ناکات، هونەرێکى لەخۆوەى ئازادە، وێنەى کۆمەڵگایەکى نێرگزى و هۆشیار دەگرێت، بەو مانایەش چەمکى رەسەنایەتى ئەمڕۆ ناتوانێت بەو شێوەیەى کە دەیناسین تەعبیر لە خۆى بکات، لەبەر ئەوەى ویژدانى پیشەیى و رۆحى قوربانیدان و ئەرک و ماندوبوون و وردبینى و دەسەڵات و مەیلى ناسیونالى و دادپەروەرى کۆمەڵایەتى...بەرەو لەخۆوەیى و خودگەرایى و چێژ و ریکلام...هەنگاو دەنێت، لەبەر ئەوەى ئەمڕۆ دنیا بەرەو فەزایەکى زیاد لە پێویست فانتازى و رەنگاوڕەنگ و نەرم و نادیار و هەڵاوساو هەنگاو دەنێت، لەبەر ئەوەى ئەمڕۆى دنیا بەرەو ئازادى و ئازادى تاک دەبێتەوە...رەسەنایەتى ناتوانێت بەو شێوەیەى کە دەیناسین تەعبیر لە خۆى بکات، چونکێ هەموو تاکێک دەیەوێت قسەى خۆى هەبێت، نەک لە کۆدا بتوێتەوە، هەموو تاکێک دەیەوێت تەعبیر لە خۆى بکات و بەپێى بەرژەوەندییەکانى خۆى بجولێتەوە و ژیانى خۆى رێکبخات...رەسەنایەتى ناتوانێت بەو شێوەیەى کە دەیناسین تەعبیر لە خۆى بکات، چونکە لە پرۆسەى داهێناندا هەموو تێگەیشتنێک لە بارەى دەنگ و سەرچاوە لە نادیاردا دەخولێتەوە، هەر بەو مانایەش فیگۆرى نووسەر ئاوا دەبێت، لەوێوەش نووسین بەرەو فرە رەنگى و رەهەندە جیاوازەکانى بیرکردنەوە و بەشداریکردنى خوێنەر و ئاستەکانى خوێندنەوەى جیاوازمان دەکاتەوە! بەو مانایەش نووسەر بوونى خۆى لە بوونى دەقدا هەڵناگرێتەوە، بەڵکو لە بەشدارى و ئاستە جیاوازەکانى خوێندنەوە و خوێنەردا دەردەکەوێتەوە، چونکە دەق دەنگدانەوەى ژمارەیەکى لە بننەهاتووى دەقەکانى پێش خۆیەتى...ئەو تێزە توانیویەتى دنیابینى سەدەى ناوەڕاست و چەمکى رەهایى تێبپەڕێنێت و یەقینە گەورەکان بەرەو لەقبوون بکاتەوە و ئەرزش بۆ پەراوێز دابنێت.ئەو شێوەیە لە بیرکردنەوە گۆڕانکارییەکان و یارییەکانى مانا دەگوازێتەوە و لە تاک ماناییدا گیر ناخوات...بۆیە رۆمان دەلالەت لە باشى رابردوو ناکات، بەڵکو هەمیشە ئەو واقیعە رەتدەکاتەوە کە بەرهەمى دەهێنێت، هەمیشە بە دواى تەکنیکێکى جیاوازى رۆشنبیرییدا دەگەڕێت، بۆ ئەوەى تاک بە شێوەیەکى تلقایى خۆشییەکانى تێدا بە دەست بهێنێت، بەمجۆرە ئەمڕۆ تەوەرەى سەرەکى رۆشنبیریى بە دەورى جیاوازى چێژ و خۆشیدا دەخولێتەوە، نەک رەسەنایەتى.


ئەم 7 هۆکارە وادەکات مۆبایلەکانمان ڕۆت نەکەین - Home4T\nالرئيسية / ئه‌ندرۆید / تەكنەلۆژیا / زانیاری گشتی / مۆبایل / یاریه‌کانی ئه‌ندرۆید / ئەم 7 هۆکارە وادەکات مۆبایلەکانمان ڕۆت نەکەین\nئەم 7 هۆکارە وادەکات مۆبایلەکانمان ڕۆت نەکەین\nOmer4iT 4/18/2018 11:54:00 am ئه‌ندرۆید, تەكنەلۆژیا, زانیاری گشتی, مۆبایل, یاریه‌کانی ئه‌ندرۆید\nڕۆت کە زۆر بەکارهێنەرەکانی ئەمڕۆ دەپرسن بۆچی هاندەکانمان رۆت نەکەین ئێمەش بە چەند خاڵک ئاشناتان دەکەین\n1 هۆکاری یەکەم : مەترسی سیکوێرتی\nبەڕۆت کردنی مۆبایلەکانتان هەموو سیستەمی هاندەکەت لە ژێر سیستەمی کۆمپانیا نامێنێ وە دوایی دەگرتنی چەند پڕۆگرامێک بە هۆێ ئەو کردارەوە دەتوانن بچنە ناو دەتاو کارکردنی سیستەمی هاندەکەت وە هەر نەرمەواڵەیەک پەیوەندی بە کاری ڕۆت هەبێ لە توانای دایە و دەسەڵاتی بە دەستە لە هەر زانیاریەکی هاندەکەت وە کاتێک هاندەکەت ڕۆت دەکەیت داوات لێدەکات کە چەند پڕۆگرامێک بکەیتە وەک کارپێکەرێک و ئەدمین لە هاندەکەت.\n2:هۆکاری دووەم: لەدەستدانی گرەنتی مۆبایلەکەت\nتۆ هەرکاتێک هاندێک بە نوێیەتی دەکڕی لە بریکارەکان ئەوە ئەو مۆبایلە زەمانی لەگەڵە بۆ ئەوەی هەرکاتێک لە مۆبایلەکەت کێشەیەکی سیستەم هەبوو بۆتی چارە بکەن بەڵام هەرکاتێک ئەمە ڕویداو بینیان مۆبایلەکەت کرداری ڕۆتت پێیی کردوە دەست بەجێ زەمانەکە هەڵدەوەشێنرێتەوە .\n3: هۆکاری سێیەم ڕێگا جیا جیاکان ڕۆتکردنی مۆبایلەکەت کە دەبێتە هۆ تێکدانی مۆبایلەکەت\nوەک دازانین پاش ڕۆت کردنی هەر جۆرەو مۆبایلێک فایلو ڕێگەیەک هەیە و بە جۆرێکە جا لە خودی مۆبایلەکە کە تا وەشانی 5.0 لە خودی مۆبایلەکە دەکرێت و پاش ئەو وەشانە بە کۆمپیوتەرەکەت بۆیە ئەمەش دەکەوێتە سەر پڕۆسەر جۆری هاندەکە و زور جار لە سیستەمی مۆبایلەکە دەڕوات لەگەڵی ئەمەش دیسانەوە زیانە و دەبێ بچین لە سیستەمی بدەینەوە بە پارە.\n4:هۆکاری چوارەم زیانی پاتری و زوو هاتنە خوارەوی شەحن\nدەبێ ئەوەش بزانین پاش ئەوەی هاندەکەت ڕۆت کردنی ئەوە دەبێتە هۆێ ئەوەی زیان بە پاتری هاندەکەت بگەیەنێ و ئەوەش زیانێکە کە لەوانەیە نەت زانیبێ.\n5: مۆبایلەکەت ئەپدەیتی پێناگات\nدەبێ ئەوەش بزانین پاش ئەوەی کە مۆبایلەکەت ڕۆت کرد خودکارانە پێت دەڵێت ناتوانیت وەشانی مۆبایلەکەت بەرز بکەیتەوە ئەوەش دیسان ڕێگرە وە گەر بمانەوێش وەشانی بەرز بکەینەوە لە ڕێگەی بەرنامکانی ئۆدین ئەوەش دووبارە زانیارەکانت لە دەستت دەدەیت.\n6: تێکشکانی سیستەمی مۆبایلەکەت\nزورێک خەڵک بیر دەکەنەوە بە کرداری ڕوت مۆبایلەکانیان لە کار کردنو سیستەمدا سەریح تر و چالاک تر دەبێت بەڵام بە داخەوە پاش ئەو کردەرە مۆبایلەکەت لە جاران خاوتر دەبێت بە هۆێ ئەو بەرنامانەی کە بە کرداری ڕۆت کار دەکەن دەبێتە هۆی خاو بونەوەی هاندەکەت .\n7: زوو گەرمبونی پاتریکەت و کورت بونەوەی تەمەنی سیستەمی مۆبایلەکەت\nوە دەبێ بزانین زوو مۆبایلەکەمان گەرم دەبێتوو کاری سیستەمی مۆبایلەکەمان لە جاران ئاڵۆزتر دەبێ و دەبێتە هۆێ ئەوەی جام بکات وکارەکان نەتوانی کاری ڕۆژانەی پێ ڕاپەڕێنی .\nبەهیوای سوود & ئامادەکردنی بابەت


توركیا و فڕه‌نسا چ جۆره پێوه‌ندییه‌ك؟\nمێژووی پێوه‌ندیی نێوان ئه‌م دوو ئه‌كته‌ره مێژوویییه ده‌مانباته‌وه بۆ سه‌رده‌می ئیمپڕاتۆربوون. ئه‌وكاته‌ی توركیا له شێوه‌ی ئیمپڕاتۆڕی عوسمانی له ناوچه‌كه‌دا ئاماده بوو و فڕه‌نساش وه‌ك جمهورییه‌ت، دیاره له سه‌ره‌تای سه‌ده‌ی نۆزده‌یه‌مه‌وه ده‌وڵه‌تی عوسمانی ده‌یه‌وێت ڕیفۆرم بكات و بنه‌ماكانی ده‌وڵه‌تی عوسمانی دابڕێژێته‌وه. دواتر به‌شێك له سوڵتانه عوسمانییه‌كان كاریگه‌ر ده‌بن به مۆدێلی فڕه‌نسایی بۆ به‌ڕێوه‌بردنی كۆمه‌ڵگه و بابه‌تی ده‌ستووری مه‌ده‌نی و ڕیفۆرمی بیرۆكراتی و سه‌ربازی و دووباره داڕشتنه‌وه‌ی پایه‌كانی سوپا و دامه‌زراوه‌ی سه‌ربازی و مه‌عریفه‌ی فڕه‌نسی به‌گشتی.\nوا دیاره ئه‌وكات سوڵتانه‌كانی ناو ده‌وڵه‌تی عوسمانی مه‌به‌ستیان بووه زیاتر له دنیای فڕه‌نسایییه‌وه نزیك بن، هه‌م وه‌ك سیستمه كارگێڕییه‌كه و هه‌میش وه‌ك بیركردنه‌وه و سه‌رخان، تا ته‌مه‌نی ئیمپراتۆڕه‌كه درێژ بكه‌نه‌وه.\nده‌وڵه‌تی عوسمانی وه‌ك دواین ده‌وڵه‌تی ئیسلامی كه خه‌لافه‌ت هێڵه سیاسی و ئاینییه‌كانی دیاری ده‌كرد، له‌گه‌ڵ ده‌وڵه‌تێكی هاوچه‌رخی وه‌ك فڕه‌نسا له پێوه‌ندیدا بووه. فڕه‌نسا وه‌ك یه‌كه‌یه‌كی جیۆپۆڵه‌تیكی و وه‌ك ڕووبه‌رێك بۆ ئاماده‌بوون له خۆرهه‌ڵاتدا سه‌یری ده‌وڵه‌تی عوسمانی ده‌كرد! ناپلیۆن له سه‌ره‌تای سه‌ده‌ی نۆزده‌یه‌مه‌وه ده‌گاته میسر و هه‌ژموون دروست ده‌كات. به‌شێك له ڕۆشنبیر و ناسیۆنالیزمه توندڕۆكانی ناو ده‌وڵه‌تی عوسمانی له فڕه‌نسا ده‌خوێنن و بڕوانامه به‌ده‌ست دێنن. ئه‌م پرۆسه‌یه تا ئاستێكی زۆر پرۆسه‌ی به‌رهه‌مهێنانی هێزی تۆرانیزم و ناسیۆنالیزمی توركی بوو.\nده‌كرێت بڵێین فڕه‌نسا پانتایییه‌كی قووڵ و خێرا بووه له دروستكردنی بژارده‌یه‌كی تورك كه هه‌ڵگری پڕۆژه‌ی ده‌وڵه‌تی نه‌ته‌وه‌یی و بیری ناسیۆنالیزم بوون. وا ده‌بینرێت كه به‌شێك له‌م بژارده‌یه "نوخبه" ئه‌كته‌ری سه‌ربازی بوون.\nتوركیا و فڕه‌نسا وه‌ك دووانه‌یه‌كی دژ به‌یه‌ك\nچۆن فڕه‌نسا بناسین و ئاشنای بین؟ دیاره ئه‌مه پرسیارێكی هه‌ره ساده‌ی ناو كایه‌ی سیاسه‌ته و ده‌كرێت فڕه‌نسا وه‌ك یه‌كه‌یه‌كی مێژوویی بخوێنینه‌وه. یه‌كێك له قووڵایییه ستراتیجییه‌كانی فڕه‌نسا مێژووه فكریی و سیاسییه‌كه‌یه‌تی. ده‌كرێت فڕه‌نسا وه‌ك میراتێكی فكری و كولتووری بناسین.\nشۆڕشی فڕه‌نسا وه‌ك ڕووداوێكی گه‌وره‌ی سه‌رده‌می ڕۆشنگه‌ری. وه‌ك ڕووداوێكی سیاسی كه مێژووی دابه‌ش كرد بۆ دووانه‌ی "سه‌رده‌می پاشایه‌تی و جمهورییه‌ت". دیاره كاتێك باس له فڕه‌نسا ده‌كه‌ین ده‌بێت باس له جمهورییه‌ت بكه‌ین. جمهورییه‌ت وه‌ك سیستم و دووباره دابه‌شكردنه‌وه‌ی ڕۆڵ و به‌رهه‌مهێنانی هاووڵاتی و پرسی كێ فه‌رمانڕه‌وا بێت و كێ فه‌رمانی به‌سه‌ردا بكرێت.\nله دوای جه‌نگی یه‌كه‌می جیهانه‌وه فڕه‌نسا وه‌ك هێزێكی كۆلۆنیاڵ له خۆرهه‌ڵاتی ناوه‌ڕاست ئاماده ده‌بێت و جیۆگرافیای سیاسی به‌رهه‌م دێنێت. له دوای جه‌نگی دووه‌می جیهانه‌وه فڕه‌نسا وه‌ك هێزێكی كۆكه‌ره‌وه ده‌رده‌كه‌وێت. كۆكه‌ره‌وه به مانای ئه‌وه‌ی شوناسێكی سه‌روو-ده‌وڵه‌تی بۆ هه‌موو ئه‌وروپایییه‌كان دروست بكرێت كه دواتر پڕۆژه‌كه یه‌كێتیی ئه‌وروپای لێ كه‌وته‌وه.\nله دوای جه‌نگی سارده‌وه فڕه‌نسا تا ئاستێك جووڵه سیاسییه‌كانی له ده‌ست ده‌دات له سیاسه‌تی نێوده‌وڵه‌تی. بۆچوونێك هه‌یه پێی وایه فڕه‌نسا ڕاسته ئه‌ندامی هه‌میشه‌یی ئه‌نجوومه‌نی ئاسایشه و یه‌كێكه له ڕاگره‌كانی یه‌كێتیی ئه‌وروپا، به‌ڵام له دوای ڕووخانی سۆڤیه‌ته‌وه هه‌وڵی داوه ڕۆڵێكی كولتووری و فه‌رهه‌نگی له دنیادا بگێڕێت. به‌و مانایه‌ی زیاتر له‌ڕێی زمان و یارمه‌تی مرۆیی و میراته فكرییه‌كه‌یه‌وه ئاماده بێت، نه‌ك وه‌ك هێز و سه‌رباز.\nفڕه‌نسا و توركیا دووانه‌یه‌كی دژبه‌یه‌كن. دیاره ئه‌م دوو هێزه دوو ستراتیجی و دوو دنیابینی جیاواز به‌ڕێوه‌یان ده‌بات و ده‌یانجووڵێنێت. فڕه‌نسا یه‌كێكه له‌و بكه‌رانه‌ی نایه‌وێت توركیا وه‌ك ئه‌ندام له یه‌كێتیی ئه‌وروپا ئاماده بێت. وا ده‌بینرێت كه پرسی لایستێ وه‌ك بنه‌مایه‌كی گه‌وره‌ی جمهورییه‌ت له‌گه‌ڵ میراته ئاینییه‌كه‌ی توركیا ناگونجێت و ناتوانن به‌یه‌كه‌وه كار بكه‌ن. پێشتر ساركۆزی به گوته‌ی گاڵته‌ئامێزه‌وه ده‌یگوت :"ئه‌گه‌ر توركیا ببێت به ئه‌ندامی یه‌كێتیی ئه‌وروپا و منیش مامۆستابم و یه‌كێك له قوتابییه فڕه‌نسییه‌كانم پرسیاری ئه‌وه‌م لێ بكات كه سنووری یه‌كێتیی ئه‌وروپا له‌گه‌ڵ كێیه؟ ده‌بێت بڵێم ئێران و سووریا و عێراق."\nوا ده‌بینرێت كه فڕه‌نسا، توركیا وه‌ك ئه‌كته‌رێكی جیاواز ده‌بینێت، جیاواز له ڕووی جیۆگرافیای سیاسی، كولتووری سیاسی، میراتی فكریی و ئاینی و بیركردنه‌وه‌ی سیاسی.\nفڕه‌نسای ئه‌مڕۆ هه‌وڵی گه‌ڕانه‌وه و ڕۆڵگێران ده‌دات. ڕۆڵگێڕان له سووریا، دیاره ئه‌مه پێوه‌ندی به‌وه‌وه هه‌یه كه سووریا جیۆگرافیایه‌كی بێ ئۆرده‌ره و له دۆخی ئه‌ناركیزمدایه، بۆیه فڕه‌نسا باشتر ده‌توانێت ڕۆڵی تێدا بگێڕێت و هێز و باڵایی پێ به‌رهه‌م بێنێته‌وه. ئه‌مه‌ریكا ده‌یه‌وێت وڵاته گه‌وره‌كانی ئه‌وروپا هاوبه‌ش بكات له سووریادا به‌تایبه‌ت فڕه‌نسا و ئه‌ڵمانیا، چونكه ئه‌مانه دوو هێزی دژه توركین و باشتر ده‌توانن توركیا ده‌وره بده‌ن. دیاره ئه‌ردۆغان نایه‌وێت فڕه‌نسا ڕۆڵ ببینێت و ئه‌ركه‌كان دابه‌ش بكاته‌وه، ڕه‌نگه ئه‌مه پێوه‌ندی به‌وه‌وه هه‌بێت كه فڕه‌نسا له‌گه‌ڵ ئه‌ڵمانیا پاڵ بنێت به توركیا بۆ ناوه‌وه‌ی خۆی نه‌ك ده‌ره‌وه.\nئه‌مه‌ریكا پێ ده‌چێت له‌م سێ ساڵه‌ی داهاتوو زیاتر له‌گه‌ڵ كۆریای باكور له پێوه‌ندیدا بێت! وا ده‌بینرێت كه پرۆسه‌كه به‌مشێوه‌یه (ئه‌مه‌ریكا چه‌ندی له كۆریای باكوره‌وه نزیك بێت، ئه‌وه‌نده ئێران لاوازتر ده‌رده‌كه‌وێت و ڕووسیاش بۆ ئه‌وروپایییه‌كان به تایبه‌ت فڕه‌نسا و ئه‌ڵمانیا جێ دێڵێت). ڕووسیا و یه‌كێتیی ئه‌وروپا ئێسته له ڕووی دیپلۆماسییه‌وه له یه‌كتر دوور ده‌كه‌ونه‌وه. پێ ده‌چێت ئه‌و ڕۆڵه‌ی كه به فڕه‌نسا دراوه له سووریا، ئه‌م پرۆسه‌یه به‌رهه‌م بێنێت:\nیه‌كه‌م: توركیا و ڕووسیا له یه‌كتر داببڕێنێت و ڕێ نه‌دات له‌گه‌ڵ یه‌كتر له پێوه‌ندیدابن یا نه‌هێڵێت توركیا سیستمی به‌رگری S500 دژه‌مووشه‌كی ڕووسی بكڕێت. توركیا و ئێرانیش ببن به دووانه‌یه‌كی پڕ له ته‌نگژه و ململانێ.\nدووه‌م: یه‌كێتیی ئه‌وروپا به ڕابه‌رایه‌تی فڕه‌نسا مۆدێڵێكی تازه‌ی پێوه‌ندی له‌گه‌ڵ توركیا دابڕێژێت كه زیاتر ماندووكردنی توركیا و بێبه‌شكردنی توركیا بێت له جیۆگرافیای سیاسی و پرسی تێره‌تیری Territory له سووریادا. له‌م ده‌ركه‌وتنه نوێیه‌دا ده‌كرێت كورد ڕۆڵی خۆی له ده‌ست نه‌دات و بمێنێته‌وه یا په‌راوێز نه‌خرێت.


له سێداره‌دانی شه‌ش به‌ندکراو له به‌ندیخانه‌ی ورمێ\nبه پێی زانیارییه‌کانی ڕێکخراوه‌کانی مافه‌کانی مرۆڤ، ژماره‌ی له سێداردراوه‌کان له مانگی 7 دا زیاتر له 40 که‌سن.\nبه گوێره‌ی ماڵپه‌ڕی "ڕۆژی کورد" شه‌ش به‌ندکراو به تاوانی به‌نگ و موخه‌ده‌رات "ماده هۆشبه‌ره‌کان" له به‌ندیخانه‌ی ناوه‌ندی شاری ورمێ سه‌ر له به‌یانی ئه‌مڕۆ چوارشه‌مه له سێداره دران که ناوه‌کانیان بریتین له :\nعه‌بدول مه‌جید هێرکولی\nله وتووێژێکی ته‌له‌فۆنی له گه‌ڵ ته‌یمور ئه‌لیاسی، نوێنه‌ری کۆمه‌ڵی مافه‌کانی مرۆڤ بۆ کوردستانی ئێران له ژێنێڤ، ده‌ڵێت له سێداره‌دانی ئه‌و به‌ندکراوانه پێشێلکردنی ئه‌و په‌یماننامانه‌ی نێونه‌ته‌وه‌یین که حکومه‌تی کۆماری ئیسلامی واژۆی کردوون.\nهه‌روه‌ها به‌ڕێز ئه‌لیاسی زانیاری ده‌دات که له وه‌تا هاتنه‌سه‌رکاری کۆماری ئیسلامی هه‌تا ئێستا ئه‌و حکومه‌ته نزیکه‌ی 15،000 به‌ندکراوی به تاوانه‌کانی به‌نگ و موخه‌ده‌رات واتا ماده هۆشبه‌ره‌کان له دار داوه.


شاندێکی باڵای هەرێم سەردانی بەغدا دەکات\n131 جار بینراوە 30/1/2019 09:07 PM\nوتەبێژی حکومەتی هەرێم ڕایگەیاند بودجەی ٢٠١٩ی عێراق و پشکی کورد تێیدا هیوابەخشە و جەختیکردەوە دەبێت ئەنجومەنی وەزیرانی عێراق ڕێنمایی بۆ جێبەجێکردنی دەربکات و ئاماژەی بەوەشکرد هەفتەی داهاتوو شاندێکی باڵای حکومیی سەردانی بەغدا دەکەن.\nسه‌فین دزه‌یی وته‌بێژی حكوومه‌تی هه‌رێمی كوردستان له كۆنگره‌یه‌كی رۆژنامه‌وانیدا کە لە میانی بۆنەیەکی هونەریدا ڕێکخرابوو ڕایگه‌یاند "پاش ئه‌وه‌ی به‌شێك له یاسای بوودجه له‌لایه‌ن ئه‌نجوومه‌نی نوێنه‌رانی عێراقه‌وه سه‌باره‌ت به مافی فه‌رمانبه‌رانی هه‌رێم په‌سه‌ند كرا، وه‌زاره‌تی دارایی و ئه‌نجوومه‌نی وه‌زیرانی عێراق ده‌بێت چه‌ند رێنماییه‌ك ده‌ربكه‌ن".\nدزەیی روونیکردەوە "سه‌ره‌ڕای ئه‌وه‌ی ره‌نگه هه‌موو داوكارییه‌كانی هه‌رێمی كوردستان له خۆ نه‌گرێت به‌ڵام حكومه‌تی هه‌رێمی پێشوازی له‌م هه‌نگاوه ده‌كات و تا راده‌یه‌ك هیوابه‌خشه و هیواداری به‌پێی رێنماییه‌كان و له به‌رژه‌وه‌ندی خه‌ڵك دا بڕیار بدرێت".\nوته‌بێژی حكوومه‌تی هه‌رێمی كوردستان ئاشکراشیکرد "بڕیاره هه‌فته‌ی داهاتوو شاندێكی باڵای هه‌رێمی كوردستان بۆ تاوتوێكردنی دوایین پێشهاته‌كان و پشكی كورد و مافی فه‌رمانبه‌ران له پڕژه یاسای بودجه‌ی ٢٠١٩سه‌ردانی به‌غدا ده‌كات".\nهەفتەی پێشوو ئەنجومەنی نوێنەرانی عێراق پڕۆژەیاسای بودجەی ساڵی ٢٠١٩ی عێراقی پەسەندکرد و حکومەتی فیدراڵ پابەند کراوە بەوەی مانگانە ٥٠٠ ملیار دینار ڕەوانەی هەرێمی کوردستان بکات.


نوێنەرایەتی حکومەتی هەرێمی کوردستان - تاران - ده‌باغ: تاك به‌تاكی لایه‌نه سیاسیه‌كانی هه‌رێم په‌یوه‌ندییان له‌گه‌ڵ ئێران هه‌یه،،"ئەسڵەن " حکومەتی هەرێم لەدەرەوەی ئەو پەیوەندییانه‌یه\nلەوتووێژێکی ژیار محەمەد لەبەشی کوردی دەنگی ئەمریکا لەگەڵ نازم دەباغ نوێنەری حکومەتی هەرێمی کوردستان لە کۆماری ئیسلامی ئێران دەڵێت" پەیامەکانی ئێران بۆ لایەنە سیاسیەکانی هەرێمی کوردستان بۆ هەرچی زووە پێکهێنانی حکومەتی نوێی هەرێمە بەشێوەی ناڕاستەوخۆ بووە له‌م ڕوه‌وه لەبابەتی پێکهێنانی حکومەت بەپێی ئەوەی پارتی حیزبی براوەی هەڵبژاردنە، ئێران بەپلەی یەکەم لەپارتیەوە دەستی پێکردووە بۆ پەیوەندی کردن بەڵام نە هی پارتی کەمترە لە یەکێتی نە پەیوەندی یەکێتی لەگەڵ ئێران لە هی پارتی زۆرترە، " بەداخەوە هەمیشە " فۆکس-ەکە" لەسەر یەکێتیە ئەگەرنا ئەو پەیوەندییە بەهێزەی لەدوای ڕیفراندۆم لەنێوان ئێران و پارتی دیموکراتی کوردستان هەیە ئەگەر لە پەیوەندی یەکێتی و ئێران زیاتر نەبێت کەمتر نیە، هەروەها لەگەڵ گۆڕاندا وەهەموو لایەنە سیاسیەکانی هەرێمی کوردستان هەرچی "تۆ ناوی دەهێنی" هەرچی ناوی هەیە هەمووی لەپەیوەندیدایە لەگەڵ کۆماری ئیسلامی ئێران، وتیشی" هەردوولایان (كۆماری ئیسلامی و لایه‌نه سیاسیه‌كانی هه‌رێمی كوردستانی عیراق) هەوڵدەدەن په‌یوه‌ندییان له‌گه‌ڵ یه‌كتر هه‌بێت، ئەگەر یەکێتی، یا پارتی، زەحمەتکێشان،گۆڕان، یا هەرکام لەو لایەنانەی کەهەیە خۆیان قبوڵیان نەبێت ئێران دەتوانێت بچێتە لایان؟"هه‌روه‌ها لەوەڵامی ئەو پرسیارەی ڕۆژنامەنوسەکەی دەنگی ئەمریکا، کە ئایا لەدەرەوەی نوێنەرایەتی حکومەتی هەرێم لایەنە سیاسیەکانی هەرێمی کوردستانی عیراق بەجیا پەیوەندییان لەگەڵ ئێران هەیە؟ نوێنەری حکومەتی هەرێمی کوردستان لە تاران وتی" نەک لەدەرەوە "ئەسڵەن " حکومەتی هەرێمی کوردستان لەدەرەوەی ئەو پەیوەندییەی لایەنە سیاسیەکانی هەرێمە لەگەڵ کۆماری ئیسلامی ئێران، واتە لایەنە سیاسیەکان پەیوەندی "ئەساس-ین" لەناو نوێنەرایەتی حکومەتی هەرێمی کوردستان، من نوێنەری هەموو لایەنە سیاسیەکان نیم، من نوێنەری حکومەتی هەرێمی کوردستانم لە پشکی یەکێتی."\n"ئێران به‌شێوه‌ی ناڕاسته‌وخۆ په‌یوه‌ندی له‌گه‌ڵ لایه‌نه‌كانی هه‌رێم كردوه بۆ بابه‌تی پێكهێنانی حكومه‌ت"\nلەسەرەتای وتووێژەکەدا نازم دەباغ وتی" من پێم وانیە ئێران ڕاستەوخۆ دەستی وەردابێتە پێکهێنانی کابینەی نوێی حکومەتی هەرێم بەڵام وەک وڵاتێکی دراوسێ پێی خۆشە سەقامگیری لەهەرێم و عیراق هەبێت وە تەبایی لەنێوان لایەنە سیاسیەکاندا هەبێت، بۆیە ناڕاستەوخۆ پەیامەکانی ئەوەی تێدایە هەرچی زوترە ئارامی و ڕێککەوتن دروست بێت لەقازانجی هەموو لایەکدایە ڕاستەوخۆ نەبووە بەڵام پەیوەندی لەگەڵ لایەنە سیاسیەکان خوێندنەوەی من ئەوەبووە بەشێوەیەکی ناڕاستەوخۆ بووە."\nدەباغ وتی" پێکهێنانی حکومەتی هەرێمی کوردستان، ڕێزگرتن لەسەروەرییەکانی خۆیان و کاریزماکانی خۆیان، وەهەرچی زوترە بتوانن لەچوارچێوەی ئەو بەرنامە و پڕۆژانەی کەهەیە بەشداربن لەبەڕێوەبردنی کوردستان و حکومەت، خۆشبەختانە ئێستا ئەوەی گوێمان لێی دەبێت هەرسێ لایەنە (پارتی-یەکێتی،هەروەها گۆڕان) خەریکە دەگەنە ڕێککەوتن بۆ ئەوە بەزوترین کات حکومەتی نوێی هەرێم پێکبێت، ئێستا ئەوەی دەبینرێت ئەم سێ لایەنە پێکهاتون لەسەر پێداچونەوە بەیاساکان و دابەشکردنی پۆستەکان ئێران نەهاتۆتە ناو بابەتە بەو لایەنانە بڵی تۆ بیکە یا تۆ مەیکە بەڵکو پەیامی خۆی لە بۆنەکاندا دەگەیەنێتە لایەنەکان کە یەک ڕیزبن چونکە لەم قۆناغەدا ئارامی هەرێمی کوردستان لەبەرژەوەندی ناوچەکە و ئێران دایە."\nنوێنەری حکومەتی هەرێمی کوردستان ئەوەشی وت" بەدرێژایی مێژووی پەیوەندییەکان تا ئێستا ئێران شاندی ڕاستەوخۆی نەبووە بەڵام لەڕێگای قونسڵگەری و سەردانی هەندێک لەبەرپرسان بۆ عیراق و هەرێم یا کە پەیوەندی دەکەن ئەو پەیامانە دەگەیەنرێت کە ئەوان لەگەڵ ئاشتی و ئارامی و تەبایی و ڕێککەوتنی لایەنە سیاسیەکانن لەهەرێمی کوردستان."\n" ئێران له‌ناوه‌رۆكدا دوو ئیداره‌یی ڕه‌تده‌كاته‌وه،ئەگەرنا بۆی هەبوو لەقازانجی بوایە پشتیوانی ئەو لایەنانەی دەکرد کە باسی دوو ئیدارەییان دەکرد"\nدەربارەی ڕای کۆماری ئیسلامی ئێران لە ئەگەری دروستبونی دوو ئیدارەیی لەهەرێمی کوردستان ؟ نوێنەری حکومەتی هەرێمی کوردستان لە کۆماری ئیسلامی ئێران وتی" ئێمە بۆ بگەڕێینەوە بۆ ئەگەرێک کە ڕوینەداوە و لەقازانج نیە، هەروەها یەک پارچەیی کوردستان و یەک حکومەتی لەکوردستان ڕێککەوتنی لەسەر کراوە کەلەکاتێکدا باسی کۆماری ئیسلامی ئێران دەکەین کەدەڵێین لەگەڵ یەک پارچەیی و یەک حکومەتی هەرێمی کوردستانە ئەوا لەناوەڕۆکدا دوو ئیدارەیی و سێ ئیدارەیی ڕەتدەکاتەوە ئەگەرنا بۆی هەبوو لەقازانجی بوایە پشتیوانی ئەو لایەنانەی دەکرد کە باسی دوو ئیدارەییان دەکرد، ئەمە بە دوو ئیدارەیی نەدەوەستا بەڵکو دەبووە چوار ئێدارە بەپێی یاسای پارێزگاکان، بەڵام کۆماری ئیسلامی ئێران پشتیوانی لە هەرێمی کوردستان دەکات لەچوارچێوەی دەستوری عیراقی فیدراڵ."\nدەربارەی دەنگۆی ئەوەی دەوترێت ڕۆژی کۆبونەوەی ئەنجومەنی سەرکردایەتی یەکێتی کە ڕایگەیاند لە گەڵ پارتی گەیشتنە ڕێککەوتن پێشتر وەفدێکی ئێرانی لەسلێمانی بووە بۆ گفتوگۆکردن لەگەڵ یەکێتی؟\nنازم دەباغ وتی" ئێستا جوڵە دیبلۆماسیەکان لەعیراق و هەرێمی کوردستان زۆرە، وەفدی ئەمریکی سەردان دەکەن، وەفدی ئێرانی بە دڵنیایی یەکێک لەتەوەرە گەرمەکانی قسەی لەسەردەکرێت بابەتی پێکهێنانی حکومەتە وەهەرکەس قسەیەکی خێری پێ بکرێت بۆ ئەوەی لایەنەکان بگەنە ڕێککەوتن بەدڵنیایی دەیکەن."\n" ئەو پەیوەندییە بەهێزەی لەدوای ڕیفراندۆم لەنێوان ئێران و پارتی دیموکراتی کوردستان هەیە ئەگەر لە پەیوەندی یەکێتی و ئێران زیاتر نەبێت کەمتر نیە"\nنوێنەری حکومەتی هەرێمی کوردستان ئەوەشی وت" بەداخەوە هەمیشە " فۆکس-ەکە" لەسەر یەکێتیە ئەگەرنا ئەو پەیوەندییە بەهێزەی لەدوای ڕیفراندۆم لەنێوان ئێران و پارتی دیموکراتی کوردستان هەیە ئەگەر لە پەیوەندی یەکێتی و ئێران زیاتر نەبێت کەمتر نیە، هەروەها لەگەڵ گۆڕاندا، پەیوەندییەکان لەدوای ڕیفراندۆم لەگەڵ ئێران ئاسایی بۆتەوە، ئێران پەیوەندی تاک بەتاکی لەگەڵ هەموو لایەنە سیاسیەکانی هەرێم هەیە، هەربۆنمونە سەیری پێکهاتەی حکومەتی هەرێمی کوردستان بکە لە تاران پێکهاتووە لە نوێنەری لایەنە سیاسیەکان لەکۆماری ئیسلامی کەبریتیە لە (پارتی،یەکێتی، یەکگرتوو، کۆمەڵ ،بزوتنەوەی ئیسلامی، سۆسیالیست) جگە لەپەیوەندی "لابەلایی" لەگەڵ گۆڕان و زەحمەتکێشان هەتا ئێستا لە هەوڵدان بۆ پەیوەندی لەگەڵ هاوپەیمانی، ئیتر بۆ بەتەنها لەگەڵ یەکێتی."\nهەروەها وتی" لەبابەتی پێکهێنانی حکومەت بەپێی ئەوەی پارتی حیزبی براوەی هەڵبژاردنە، ئێران بەپلەی یەکەم لەپارتیەوە دەستی پێکردووە بۆ پەیوەندی کردن بەڵام نە هی پارتی کەمترە لە یەکێتی نە پەیوەندی یەکێتی لەگەڵ ئێران لە هی پارتی زۆرترە، وەهەموو لایەنە سیاسیەکانی هەرێمی کوردستان هەرچی "تۆ ناوی دەهێنی" هەرچی ناوی هەیە هەمووی لەپەیوەندیدایە لەگەڵ کۆماری ئیسلامی ئێران."\nنازم دەباغ وتی" هەردوولایان هەوڵدەدەن، ئەگەر یەکێتی، یا پارتی،زەحمەتکێشان،گۆڕان، یا هەرکام لەو لایەنانەی کەهەیە خۆیان قبوڵیان نەبێت ئێران دەتوانێت بچێتە لایان."\n"ئەسڵەن " حکومەتی هەرێمی کوردستان لەدەرەوەی ئەو پەیوەندییەی لایەنە سیاسیەکانی هەرێمە لەگەڵ کۆماری ئیسلامی ئێران "\nلەوەڵامی ئەو پرسیارەی ڕۆژنامەنوسەکەی دەنگی ئەمریکا، کە ئایا لەدەرەوەی نوێنەرایەتی حکومەتی هەرێم لایەنە سیاسیەکانی هەرێمی کوردستانی عیراق بەجیا پەیوەندییان لەگەڵ ئێران هەیە؟ نوێنەری حکومەتی هەرێمی کوردستان لە تاران وتی" نەک لەدەرەوە "ئەسڵەن " حکومەتی هەرێمی کوردستان لەدەرەوەی ئەو پەیوەندییەی لایەنە سیاسیەکانی هەرێمە لەگەڵ کۆماری ئیسلامی ئێران، واتە لایەنە سیاسیەکان پەیوەندی "ئەساس-ین" لەناو نوێنەرایەتی حکومەتی هەرێمی کوردستان."\n" من نوێنەری هەموو لایەنە سیاسیەکان نیم "\nنازم ده‌باغ له‌باره‌ی هۆكاری ئه‌وه‌ی بۆچی په‌یوه‌ندی لایه‌نه سیاسیه‌كان به‌جیا له‌ده‌ره‌وه‌ی نوێنه‌رایه‌تی حكومه‌تی هه‌رێم له‌گه‌ڵ ئێران به جیا جیا "وه‌ك خۆت وتت، تاك تاك" هه‌یه، وتی" هۆکاری ئەوە دەگەڕێتەوە بۆ سەرەتای پەیوەندییەکان، وە بەداخەوە تا ئێستا لایەنە سیاسیەکان هەوڵیان نەداوە یەک نوێنەر هەبێت بەناوی هەموو لایەنە سیاسیەکان، من نوێنەری هەموو لایەنە سیاسیەکان نیم، من نوێنەری حکومەتی هەرێمی کوردستانم لە پشکی یەکێتی."\nRead کد خبر: 2204


بانکە ژاپۆنییەکان مامەڵەکانی خۆیان لەگەڵ ئێران ڕادەگرن – تۆڕی میدیایی خەڵک\n2018/07/12 - 9:35 PM\nبانکی میتسوبیشی یو ئێف جەیی ژاپۆنی، کە زۆرترین مامەڵەکانی کڕینی نەوتی ئێران بۆ وڵاتەکەی لە خۆ دەگرێت، مامەڵەکانی خۆی لەگەڵ ئێران ڕاگرت.\nلەو بارەیەوە ئاژانسی سکای نیوز دەڵێت، ئەو بانکە گەورەترین گروپی بانکییە لە ژاپۆن و زۆرترین مامەڵەکانی کڕینی نەوتی ئێران لە لایەن کۆمپانیا ژاپۆنییەکانەوە لەخۆ دەگرێت، مامەڵەکانی خۆی لەگەڵ ئێران ڕاگرتووە و لە داهاتوودا سەرجەم پەیوەندییەکانى لەگەڵ ئێران کۆتایی پێدەهێنێت.\nھاوکات ئاژانسی رۆیتەرز ئەوەی ڕاگەیاندووە: پێدەچێت ھەنگاوەکەی میتسۆبیشی یو ئێف جەی چەند کۆمپانیایەکی ژاپۆنی ناچار بکات واز لە کڕینی نەوتی ئێران بھێنن، ھەروەھا گروپی (میزوھو)ی بانکییش ئاماژەی بە گرتنەبەری ڕێوشوێنی ھاوشێوە کردووە، بەوەش زۆرینەی پەیوەندییە بازرگانییەکانی ئێران و ژاپۆن ڕادەگیرێن.\nڕۆژ دوای ڕۆژ کۆمپانیا جیھانییەکان مامەڵەکانی خۆیان لەگەڵ ئێران ھەڵدەسپێرن، تەنانەت بابەتەکە دەولەتەکانیشی گرتۆتەوە، ھەفتەی رابردوو وەزیری وزەی ھیندستان کە گەورەترین کڕیاری نەوتی ئێران ڕایگەیاند، بیر لە جێگرەوەیەک دەکەنەوە بۆ نەوتی ئێران.


وتووێژ:دەروونپزیشکی - ویکیپیدیا، ئینسایکڵۆپیدیای ئازاد\nمن ھەرگیز ئەمەم نەبیستووە... —ژیـار وتووێژ ١٠:٣١، ٦ی حوزەیرانی ٢٠١٧ (UTC)\nئەی چی بۆ دانراوە؟--چالاک وتووێژ ١١:٣١، ٦ی حوزەیرانی ٢٠١٧ (UTC)\nدڵنیانیم و نامەوێت ناوی ھەڵەش پێشنیار بکەم، بەڵام من ھەرگیز کەسم نەبیستووە ئەم ناوە بەکاربێنێت. گەر نوێیە من کێشەم نییە لەگەڵی، بەڵام ھیچ پێشنیارێک نییە بۆ ناوێکی باوتر وەک لەمەی ئێستا؟—ژیـار وتووێژ ١٣:١٦، ٦ی حوزەیرانی ٢٠١٧ (UTC)\nئاخر دەبێ بزانین ئەگەر ئەمە بەکارناھێنن ئەی چی بەکاردەھێنن؟ تۆ بڵێی دەڵێن پزیشکیی دەروونی؟! واش نییە گەڕانی دەروونپزیشکی ھیچ ئاکامێکی لە گووگڵدا نەبێ و بگەڕێی دەزانی بەکارھاتووە. ئەگەر بەپێی فارسی یا عەرەبیش بێ کە زۆربەی وشە کوردییەکان بەداخەوە ھەر ئاوا دانراون ھەر دەبێتەوە دەروونپزیشکی. روان پزیشکی فارسی روان یانی دەرون و پزیشکیش ھەر بۆ خۆی. طب نفسي عەرەبیش طب یانی پزیشکی و نفسي یانی دەروون و دەروونی.\nبەڵام ئەگەر سەیری وشە ئینگلیزیەکەش بکەی ھەر ئەمەیە. بۆ نموونە ئێمە بە Psychology دەڵێین دەروونناسی و ئەمەش باوە؛ یانی بە psych دەڵێین دەروون (کارم نییە دروستە یان ھەڵە). ئەم وتارەش Psychiatry ھەر لە psych (= دەروون) و iatry بە مانای پزیشکی پێکھاتووە کە دەبێتە دەروونپزیشکی. وشەی تری ناتوانی لە جیات دابنێی و کێشەیەکیش لە ناوەکەدا نابینم.--چالاک وتووێژ ١٦:٤٣، ٦ی حوزەیرانی ٢٠١٧ (UTC)\nمن ئێستا دەستکاری 1 بەستەری دەرەکیم کرد لەسەر دەروونپزیشکی. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستتە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20071012140052/http://science-education.nih.gov/supplements/nih5/Mental/guide/info-mental-c.htm زیاد کرا بۆ http://science-education.nih.gov/supplements/nih5/Mental/guide/info-mental-c.htm\nکاتێکی شاد!—InternetArchiveBot (سکاڵاکردنی کێشە) ٢١:٢٣، ٢ی ئەیلوولی ٢٠١٧ (UTC)\nوەرگیراو لە «https://ckb.wikipedia.org/w/index.php?title=وتووێژ:دەروونپزیشکی&oldid=537829»\nئەم پەڕەیە دواجار لە ٢١:٢٣ی ٢ی ئەیلوولی ٢٠١٧ نوێ کراوەتەوە.


باشترین بیستۆکەکانی Noise-Cancelling بۆ ساڵی 2019 – کەی ئای تی ئێن\nئامێرە هەمەجۆرەکان 3, تشرینی یه‌كه‌م 2019\nبێزارکەرە کاتێک تۆ گوێ لە مۆسیقا و گۆرانی دەگریت و ژاوەژاو و گریانی منداڵ نەهێڵێت بچیتە ناو کەشی خۆتەوە، هەر بۆیە ئێستا باشترین بیستۆکەکان خاوەن تایبەتمەندی Noise-Cancelling ـن کە ژاوەژاوی دەوروبەر ناهێڵن، وە ئێستا ئەم جۆرانە باوترینن. لەم بابەتە 5 باشترین بیستۆکی Noise-Cancellingـی ساڵی 2019 بزانە.\nیەکەم باشترین بۆ ساڵی 2019: Sony WH-1000xM3\nباشترین بیستۆکی Noise-Cancelling کە لە هەموو ماڵپەڕەکان پلەی یەکەمی پێدراوە و سۆنیش خۆی دەڵێت باشترینی جیهانە، هەردوو یارمەتیدەری دەنگی گووگڵ و ئەلێکسای ئەمازۆنی تێدایە. خاوەن باشترین پڕۆسێسەری Noise-Cancelling ـە و بەشێوەیەکی نایاب ژاوەژاوی دەوروبەر کپ دەکات، ئەمە جگە لەوەی جۆرایەتی دەنگەکەی باوەڕپێنەکراوە و خاوەن مایکێکی نایابە، دەنگەکەی لە ڕێگەی بلوتوزی LDAC دەگوازێتەوە کە باشترین پڕۆگرامە بۆ گواستنەوەی داتا و دەنگەکان، نرخی نزیکەی 350$ ـە.\nبیستۆکی AKG N700NC\nبەشێوەیەکی بەهێز هەموو ئاستەکانی ژاوەژاو دەکوژێت و دەتوانێت ژاوەژاوی 45Hz بێدەنگ بکات و لەم ڕووەشەوە یەکەمە. بە ئاسانی بۆ هەموو شوێنێک دەتوانرێت ببرێت و بخرێتە ناو جانتاکەتەوە چونکە گوێیەکانی 90 پلە دەسوڕێنەوە. هاوشێوەی بیستۆکەکەی سۆنی دۆخی Ambient Aware هەیە کە بەمە دەتوانیت بە پێی پێویست گوێت لە هەندێ دەنگی دەوروبەر بێت. بلوتوزی AAC لە خۆ دەگرێت کە دەنگێکی باش بۆ مۆبایلەکان دەگوازێتەوە، بەڵام باشترین نییە. نرخی 350$ ـە.\nبیستۆکی Bose QuietComfort 35 II\nخاوەن لاشەیەکی ڕێک و پێکە و مایەی ئاسوودەییە لەسەری بەکارهێنەردا، باشترین هەڵبژاردەیە بۆ گەشتەکان. هەرچەنە Noise-Cancelling ـی QuietComfort 35 II وەک دوو بیستۆکەکەی سەرەوە نییە، بەڵام هێشتا یەکێکە لە باشترینەکان. پشتگیری بلوتوزی AAC دەکات و هاوشێوەی سۆنی WH-1000xM3 یارمەتیدەرە دەنگییەکانی گووگڵ و ئەلێکسای ئەمازۆنی هەیە. نرخی 350$ ـە.\nبیستۆکی AKG N60NC\nباشترینە بۆ گوێیەکان. هەروەک AKG N700NC، لەشێکی ڕێک و پێکی هەیە و جوان لە گوێی بەکارهێنەر دەوەستێت. بەهۆی لەشە توند و ڕێک و کێشە سووکەکەی، دەبێتە هەڵبژاردەی بەردەوامی ڕۆژەکان. نرخی 300$ ـە.\nبیستۆکی Jabra Elite 85h\nبیستۆکی ستایلە، بەرگەی ئاو دەگرێت بەهۆی پارێزەری Nano Coat ـەوە. خۆکارانە گوێ دیاری دەکات، ئەگەر لاببرێت مۆسیقا دەوەستێنێت. بە 2 مۆبایلەوە پەیوەست دەکرێت و خێرا بارگاوی دەبێتەوە، دەنگ و Noise-Cancelling ـی نایابی هەیە بەڵام لە ڕێگەگەی بلوتوزی 5.0 دەنگ دەگوازێتەوە کە خاڵێکی لاوازە بەرامبەر 4 بیستۆکەکانی تر. نرخی 300$ ـە.\nتاگەکان AKG Noise-Cancelling بیستۆک سۆنی


دۆستانی كاك فوئاد!\nوه‌ك ده‌زانن به ده‌گمه‌ن ئه‌ندامی هه‌موو به‌شه‌كانی كۆمه‌ڵه و ئه‌ندامانی پێشوی كۆمه‌ڵه‌ش كه له هیچ به‌شێكی كۆمه‌ڵه‌دا نه‌ماون، په‌یدا ده‌بێت كه ناو به ناو، به موناسه‌به و بێ موناسه‌به باسی جێگای خاڵی كاك فوئاد نه‌كات! زۆربه‌تان ده‌ڵێن كه ئه‌گه‌ر كاك فوئاد شه‌هید نه‌بوایه چاره‌نوسی كۆمه‌ڵه وای لێ نه‌ده‌هات! هه‌ر هه‌مووتان یه‌ك ده‌نگن له سه‌ر كارابوون و ژیرانه بوون و به‌رپرسانه‌بوونی سیاسه‌ته‌كان و پێشنیاره‌كانی!\nهه‌مووشتان ده‌زانن كه ئه‌م كاك فوئاده گه‌نجێكی ته‌مه‌ن ٣١ ساڵه بوو. له دوای چوار ساڵ زیندان و كاتی ئازادبوونی هه‌وڵی ده‌دا خۆی و هاورێانی رێكبخاته‌وه بۆ ده‌ورانێكی دیكه له خه‌باتی نهێنی و نیوه نهێنی. به‌ڵام كاتێك له مانگه‌كانی كۆتایی ١٣٥٧ دا له گه‌ل شۆرشێكی مه‌زنی سیاسی و كۆمه‌ڵایه‌تی له ئێران و كوردستاندا روبه‌رو بوو، به لێكدانه‌وه‌ی هه‌لومه‌رجه سیاسییه‌كه جیهه‌تی خه‌بات و ململانێكانی خۆی و هه‌واڵانی به‌ره‌و گرینگیدان به كاری سیاسی و جه‌ماوه‌ری گۆری٠ به روخانی رژیمی پاشایه‌تی یه‌كه‌مین كه‌س بوو له مه‌ریواندا باسی مافه‌كانی گه‌لی كوردی كرده رۆژه‌فی قسه‌وباسی ناو روناكبیران و جه‌ماوه‌ری خه‌ڵكی. له یه‌كه‌مین رۆژه‌كانی هاتنه سه‌ركاری خومینی داوای له خه‌ڵكی مه‌ریوانكرد كه پێویسته مافه‌ره‌واكانمان روونكه‌ینه‌وه و خه‌باتی بۆ بكه‌ین. رێكخراوه‌ی یه‌كیه‌تی داواكارانی مافی گه‌لی كوردی پێك هێنا. له ره‌وا و به‌رحه‌ق بوونی مافی گه‌لی كورد بۆ دیاری كردنی چاره‌نوسی نه ته‌نها چكۆله‌ترین گومانێكی نه‌بوو به‌ڵكوو هه‌موو هێز و تواناكانی خۆی بۆ ئه‌وه ته‌رخانده‌كرد كه هێزی پێویست رێكبخرێت بۆ وه‌ده‌ستهێنانی ئه‌و مافە٠ له كۆبوونه‌وه‌كانیدا له هه‌موو شاره‌كانی كوردستاندا و یه‌ك له‌و خاڵانه پێداگری له سه‌ر ده‌كرد، مافه‌كانی گه‌لی كورد بوو. ده‌سه‌ڵاتداری كورد له سه‌ر خاكی خۆی به‌شێك له بیروبروای قوڵی كاك فواد بوو. ئه‌م گه‌نجه ٣١ ساڵه نه مشاویری سیاسی هه‌بوو و نه كات و ده‌ره‌تانی ئه‌وتۆی هه‌بوو كه بۆ خۆی به قوڵی كار له سه‌ر سه‌ێری رووداوه سیاسییه‌كان بكات.\nبه‌ڵام یه‌ك له تایبه‌تمه‌ندییه هه‌ره به‌نرخه‌كانی ئه‌وه بوو كه سه‌ره‌رای بروای زۆر قایمی به مافه‌ره‌واكانی گه‌لی كورد، سه‌ره‌رای بروای قوڵی به ئیراده و رۆڵی كۆمه‌ڵانی خه‌ڵك، ئه‌وه‌نده‌ی كاتی هه‌بوو و ئه‌وه‌نده‌ی له توانایدا هه‌بوو گرینگیه‌كی زۆری به لێكدانه‌وه‌ی سیاسی هه‌لومه‌رجه‌كان ده‌دا.\nلای كاك فواد یه‌ك فاكته‌ر خاڵی سه‌ره‌كی و گرینگ بوو له چالاكیه‌كانیدا، ئه‌ویش بریتی بوو له‌وه‌ی كه چیمان پێ ده‌كرێت با بیكه‌ین و هه‌وڵیده‌دا كه بكرێت.\nكاك فواد له چه‌ند مانگ پێش هێرشی كۆماری ئیسلامی بۆ كوردستان (١٣٥٨)، له ده‌یان بۆنه‌دا باسی ئه‌وه‌ی ده‌كرد كه كۆماری ئیسلامی سووره له سه‌ر ئه‌وه‌ی كه هێرش بكاته سه‌ر كوردستان. به‌ڵام له هه‌مان كاتدا كه بروای قوڵی به مافه‌كانی گه‌لی كورد هه‌بوو، پێوابوو كه گه‌رچی ئه‌م پیلانه‌ی كۆماری ئیسلامی به‌رێوه‌یه، پێویسته ئێمه و تا ده‌توانین هیچ به‌هانه‌یه‌ك به‌ده‌سته‌وه نه‌ده‌ین و ئه‌گه‌ر بۆ ته‌نها یه‌ك كاتژمێریش بووه و ئه‌و هێرشه دوابخه‌ین هێشتا به قازانجمانه.\nبه‌ڵی، مه‌به‌ست له بیر هێنانه‌وه‌ی ئه‌و شێوازه له بیركردنه‌وه و ئه‌و شێوازه له هه‌لسوكه‌وت، بێ گومان ئه‌وه نیه كه كوردستانی رۆژهه‌ڵاتی ئه‌و كات له گه‌ل باشووری ئه‌مرۆ وه‌ك یه‌ك هه‌ڵسه‌نگێنم. به‌س مه‌به‌ستم بوو به هه‌موو دۆستانی كاك فواد راگه‌یه‌نم، ئێوه كه ئه‌و هه‌مووه به‌ردی زانایه‌تی كاك فوئاد له سینگ ده‌ده‌ن، بیرێك له‌و بیرمه‌نده‌تان بكه‌نه‌وه كه به هیچ شێوه‌یه‌ك مافه‌كانی گه‌لی كوردی نه‌ده‌كرده بینای هه‌ڵبژاردنی سیاسه‌تی رۆژ. لای ئه‌و هه‌لومه‌رجی سیاسی و هێز و توانكان گرینگ ترین فاكته‌ر بوون بۆ ئه‌وه‌ی ده‌ست بۆ چی ببین و چی له‌مرۆدا نه‌كه‌ین باشتره.\nئه‌مه له كاتێكدایه كه زۆربه‌ی هه‌ره زۆری ئه‌و كه‌سانه‌ی پێیان وایه سیاسه‌ته‌كانی كاك فوار دروست بوو، له سه‌روبه‌ندی گشتپرسی باشووری كوردستاندا، مافی گه‌لی كورد بۆ دیاری كردنی چاره‌نوس و مافی گه‌لی كورد بۆ دروستكردنی ده‌وڵه‌ت یان كردبووه گرینگترین بنه‌ره‌تی دروست بوون و گونجاو بوونی گشتپرسی له ٢٥-١٠-٢٠١٧ دا له باشووری كوردستاندا.\nدۆستانی ئازیز! گرینگیدان به لێكدانه‌وه‌ی هه‌لومه‌رجی سیاسی ناوه‌خۆ و ده‌ره‌كی، له‌به‌رچاو گرتنی هێز و توانای خۆ و دوژمن، راده‌ی رێكخراوی و ئاماده‌بوونی هێزه‌كان، هاوئاهه‌نگی و توانای به‌رێوه‌بردن، كه‌شفی تازه‌ی كاك فوئاد نه‌بوو. له زۆر جێگای دونیا ئه‌و فاكته‌رانه بنه‌ره‌تی سیاسه‌تكردنه. كاك فواد فێری ببوو و داكۆكی لێ ده‌كرد به‌ڵام به‌داخه‌وه زۆربه‌ی دۆستانی كاك فوئاد نزیكه‌ی چل ساڵ دوای كاك فوادیش و به‌و هه‌موو ئیمكانه‌ی له ده‌ره‌وه هه‌یانه بۆ خوێندنه‌وه و به له‌به‌رچاو گرتنی ئه‌و هه‌موو ئه‌زمونانه‌ش، هێشتا فێری نه‌بوون.


ژن و حەیران و دەستبازی – كولتور مه‌گه‌زین\nحەیران هونەرێکی ڕەسەنی کوردیە و لە پەخشانە شیعرەوە نزیکە، بە پێی ئەوەی کە لە کۆی ئەو حەیرانانەی تا ئێستا بەرچاوکەوتوون و ناوەکانی وەکو (شلێر، و هەمین، و ئەسمەر و فاتم و …هتد) بە زەقی لە حەیرانەکان بەکارهاتوون، یان شوێنەکانی وەکو (مەخموور و دیبەگە و قەراج و کەندێناوە و ….هتد) لە حەیرانەکاندا هەن.\n(( حەیران دیبەگە لەبن زووری،\nکاغەزەکم لەبۆ بنووسە لۆبرایماغەی لە کاولە مەخمووری،\nئەوسار سەرێ چەند سارانە بەتەمامە بەژنێ باریکەرانە\nهەرگرم لۆخۆ بچمەوە سەرێ مەخمووری..))\nکەواتە دەبێ سەرهەڵدانی ئەم جۆرە هونەرە بگەڕێتەوە بۆ دەشتاییەکانی هەولێر،. ئەگەر وردتر ئاماژەی پێبکەین دەبێ بڵێین؛ ناوچەی دزەییان و قەراج و کەندێناوە و مەخموور و دەورووبەری و لەوێوە بڵاوبووەتەوە بۆ ناوچەکانی خۆشناوەتیی و ڕەواندز و کۆیە و حاجی ئۆمەران و ناوچەی پشدەر و تا گەیشتۆتە موکریان و لە دەورووبەری بۆکان سووڕاوەتەوە.\nلەبەر ئەوەی تا ئێستا لێکۆڵیینەوەیەکی ورد و ئەکادییمیانەمان نییە لەسەر حەیران، دیار نییە لە چ سەردەمێک حەیران سەری هەڵداوە، بەڵام کۆنترین حەیران کە تۆمارکراوە بەدەنگ لە ساڵی ١٩٥٣ بووە. بێگومان زۆر پێش ئەو کاتەش حەیران هەر هەبووە و لە دیوەخانەکانی ئاغایانی دزەییان حەیرانبێژان کۆبوونەتەوە و حەیرانیان گووتەوە. دیاره دەرەبەگایەتی هۆکارێکی سەرەکی پێشخستن و پەرەسەندنی حەیران بووە، بەڵام ئەوەی ئاشکرایە ئەوەیە حەیران پێش دەرەبەگایەتیش هەبووە. بەشێکی هەرە گرنگی حەیران نیشاندانی کولتوری کوردەواریی سەردەمی سەرهەڵدان و گەشەسەندنی حەیرانە، لە حەیراندا بۆمان ئاشکرا دەبێت کە دەستبازی و سێکس لە نێوان کچ و کوڕ لە کورددا نەک هەر بە چاوێکی ئاسایی تەماشا کراوە بەڵکوو حەیرانبێژان لە حەیرانەکانیاندا باسیان لێوەکردووە و ئاشکرایانە بەستوویانەتەوە بە خۆشەویستیەوە.\n(( حەیران لە پەنا سەرگینی،\nئەوجا ئەمن دەرێم: وەرە خۆمان مات کەین کەس نەمان بینی،\nئەتوو سینگێ خۆت لۆم واراکە مەمکت لەبۆم بکە بالیف؛\nهەتا سبەینێ دەوت لەناو دەوی نێم و بگرم مەمکێ دیکەت؛\nئۆخەی دەرێی هەرمێیە لەسەر ئەوێ سینگێ توو\nبەجۆت خەومان لێ بکەوی کەس هەرمان نەستینی..))\nلەگەڵ هاتنی ڕەوتە ئیسلامییەکان و تەوژمی فیکری ئیسلامی عەرەبی سیاسی، کلتووری چەند سەدەیەکی کوردەوای و حەیران سەبر سەبر بەرەو دواوە ڕۆیشت و خەریکە لە ئێستادا لەبیربکرێت و تەنها وەک نۆستالیژیایەک بمێنێتەوە.\nئەگەرچی حەیران بێژەکان زۆربەی هەرە زۆریان پیاو بوونە، بەڵام ژنانیش لەم هونەرەدا کەم یا زۆر بەشداریان هەبووە. یەکێک لەم ژنانە (سەمەن خان)ە، ناوی سیانی (سەمەن ڕەفیق محەمەد) لە ساڵی ١٩٣٦ لە گوندی سمایل بەگی سەر بە ناحیەی شوان لەدایکبووە. پوورە سەمەن خوێندەواری نییە، بەڵام حەیران بێژێکی تەریقەتی نەقشبەندیە و موردیدی مامە ڕەزای کلکە سماقەیە. لە حەیران بێژیدا ژنێکی لێهاتووە و دەنگێکی ڕەسەن و خۆشی هەیە.\nلەم گرتەیەدا گوێ لە حەیرانێکی پوورە سەمەن بگرن


وەزیری پلاندانی عێراق ڕایگەیاند، بەهۆی بڵاوبوونەوەی ڤایرۆسی کۆرۆنا و قەیرانی ئابوری، سەرژمێری گشتی دانیشتوانی عێراق دواخراوە بۆ ساڵی داهاتوو.\nخالید بەتال، وەزیری پلاندانی عێراق لەڕاگەیەندراوێکدا کە وێنەیەکی دەست ناس کورد کەوتووە ڕایگەیاند (20ى تشرینی یەکەمی 2020)، " بەهۆی ئەو بارودۆخە ناڵەبارەی کە لەئێستادا جیهان وعێراق پێیدا گوزەر دەکات پێویست بەوە دەکات هەمووان هەوڵەکانیان یەک بخەن لەپێناو ڕاماڵینی ئاستەنگییەکان و کەمکردنەوەی لێکەوتەی ئەو دوو قەیرانە بۆ سەر کۆمەڵگای عێراق".\nبەگوێرەی ڕاگەیەندراوەکە، وەزیری پلاندان ڕوونیکردووەتەوە، "ڕۆڵی ئامار و داتا لەم دۆخەدا زۆر گرنگە، چونکە دەتوانین لە ڕێگەیانەوە ڕوبەڕوی خێرای قەیران و کێشەکان ببینەوە لەسەر ئاستی کۆمەڵایەتی و ئابوری، داتا ڕاستەقینەکان دادپەروەری کۆمەڵایەتی فەراهەم دەکەن و ئابوری وڵاتیش دەخەنەوە سەر ڕێچکەی ڕاستەقینەی خۆی".\nوەزیری پلاندانی عێراق ئەوەشی وتووە، " بڵاوبوونەوەی ڤایرۆسی کۆرۆنا و ئەو قەیرانە ئابووری وداراییەی کە لە ئێستادا دووچاری عێراق بووەتەوە ناچاری کردووین پڕۆسەی سەرژمێری گشتی دانیشتوانی عێراق دوابخەین بۆ ساڵی ئایندە".


دادگای پێداچوونەوە دۆسێی سزادراوانی بادینانی یەكلاكردەوە\nپێش 2 هەفتە ژمارەی بینراو 239\nدەستەی سزای دادگای پێداچوونەوەی هەرێم بەزۆرینەی دەنگ سزای بەندكراوانی بادینانی بە شەش ساڵ زیندانیكردن پەسەندكرد.\nحاكم شێخ لەتیف، لەهەژماری خۆی بڵاویكردووەتەوە:" بەداخەوە دەستەی سزایی دادگای پێداچونەوەی ھەرێم كە لە پێنج دادوەر پێكدێن، بەزۆرینەی دەنگی سێ دادوەر، سزای بەندكردنی رۆژنامەنوسان و چالاكوانانی بادینانی پەسەند كرد."\n"رۆژێكی رەش و وەرچەرخانێكی ترسناك لەڕووی بەكارھێنانی دادگا بۆ سزادانی سیاسی ، ناوبانگی ھەرێمیش زیاتر ناشیرین دەكات."\nحاكم شێخ لەتیف دەڵێت:" تاقە رێگا مابێ ئەوەیە كە سەرۆكی ھەرێم لەئاستی وتەكانی خۆی بێ و بڕیارێكی لێبوردنی تایبەتیان بۆ دەربكات، چونكە پێشبینی ناكرێ تازە دەستەی گشتی دادگای پیداچونەوەش بریارەكەی بۆ بگۆڕدێت یان بیەوێت بیگۆرێت، ئەگەر داوای راستكردنەوەش بكرێ، ئەگەر گریمان سەرۆك رازیش بێ بیدات بەدەستەی گشتی. "\nئەو دادوەرە كوردە دەڵێت:" جارێ بڕیارەكەیان چاپ و ئیمزا نەكراوە ھیوادارین چاوی پێدا بخشێنەوە دنیا ئەوەندەی بەبەرەوە نیە ، چونكە باش دەزانن بێ گوناحن و تاوانیان نەكردوە، ھەروەك چۆن دادگای تاوانەكانی دھۆك پێشتر لە كەیسی ھاوشێوەی مامۆستا بەدەل بەرواری بریاریدابوو كە ئەوەی مامۆستا بەدەلی پێ تاوانبار كراوە تاوان نییەو دەچێتە خانەی ئازادی رادەربڕین و رەخنە گرتنەوە.\nرۆژی 16ی شوباتی ئەمساڵ، دادگای هەولێر بڕیاری سزای زیندانیكردنی بۆ ماوەی شەش ساڵ بۆ پێنج رۆژنامەنووس و چالاكوانی سنووری بادینان دەركرد، بڕیارەكەش رەوانەی دادگای پێداچوونەوە كرا بەمەبەستی بڕیاردانی كۆتایی.


دوو پەرلەمانتار: زیاتر لە 40 بیرە نەوتى نەینەوا لەلایەن ژمارەیەک کۆمپانیای نزیک لە پارتییەوە دەستیان بەسەردا گیراوە\nتایبەتمەندییەکانى پێشکەوتووترین فڕۆکەى جەنگى ئەمریکا\nسلێمانى؛ سێ کەس لە ڕووداوێکى هاتوچۆدا گیانیان لەدەستدا\nئاسۆ بە خۆبەخشی چارەسەری سەگە بریندار و نەخۆشەکان دەکات (ڤیدیۆ)\nزۆرێک لەوانەى دەرمانی گەورەکردنی ئەندامی نێرینە دەکڕن لە هەرێم هاوسەرگیرییان نەکردووە\nباڵیۆزی کەنەدا “کێشەیەکی مەترسیدار” لە عێراق ئاشکرا دەکات\nدادگای باڵای فیدراڵی عێراق لەسەر “دەركردن یان مانەوەی هێزە بیانییەكان” هاتە دەنگ\n10:47 شه‌ممه 28 ئه‌یلول 2019\nدوو ئەندامى پەرلەمانى عێراق ڕایدەگەیەنن، زیاتر لە 40 بیرە نەوتى نەینەوا لەلایەن ژمارەیەک کۆمپانیای نزیک لە پارتییەوە دەستیان بەسەردا گیراوە و داهاتەکەى ناگەڕێتەوە بۆ حکومەت.\nسەرکەوت شەمسەدین و غالب محەمەد، ئەندامانى پەرلەمانى عێراق لەڕاگەیەنراوێکى هاوبەشدا ئاماژەیان بەوەکردووە، “بەپێی زانیاریە سەرەتاییەکانی وەزارەتی نەوتی عێراق و لێکۆڵینەوەکانی خۆمان دەرکەوتووە زیاتر لە 40 بیری نەوت لە دەشتی نەینەوا، بە دیاریکراوی لە سنوری ناوچە جێناکۆکەکان لەلایەن ژمارەیەک کۆمپانیای نزیک لە پارتی و بە سەرپەرشتی هێزی چەکداری پارتی دەستیبەسەردا گیراوە بێ ئەوەی داهاتەکەی بگەرێتەوە نە بۆ حکومەتی هەرێم نە بۆ خەزێنەی عێراق”.\nئاماژەیان بەوەشکردووە “لەوەش زیاتر ئەم کۆمپانیایانە لەگەڵ ژمارەیەک چەکداری حزبی سەرەرای بردنی نەوتەکە ژیانی گوندنشینەکانی ناوچەکەشیان تێکداوە و رێگاو بانەکانیان بەکاردەهێنن و کەمترین خزمەتگوزاریی پێشکەش خەڵکی ناوچەکە ناکەن و رێگری لە ئاوەدانکردنەوەی گوندەکانی وەردەک و دەوروبەری دەکەن”.\nئەو دوو پەرلەمانتار باسى ئەوەشیان کردووە “خەڵکی ئەو گوندانە دژی ئەم تاڵانکاریە و دژی نەبونی خزمەتگوزاری خۆپیشاندانیان کردووە بەڵام هێزەکانی پارتی زۆر بە توندی وەڵامیان دانەوە و ژمارەیەک گوندنشینیش دەستگیرکراون”.\nدیمەنێکی “سەخت” لە کەربەلاوە.. شەوێکی نوێی خوێناوی\nسانا خەونەکەى بۆ بوون بە ڕاهێنەر و دادوەری یاری لەشجوانی هێنایە دی\nڕوانگەی سوری: توركیا هه‌زاران چه‌كداری له سوریاوه گواستۆته‌وه بۆ شه‌ڕی لیبیا\nژماره‌یه‌ك له‌و چه‌كدارانه كوژراون\n23:30 هه‌ینی 17 كانونی دووه‌م 2020\nموقتەدا سەدڕ پەیامێک ئاڕاستەی دەستەبژێری سیاسی عێراق دەکات\n22:52 چوار شه‌ممه 25 کانونی یەکەم 2019\n15:24 پێنج شه‌ممه 16 كانونی دووه‌م 2020\nبه‌م 10 هه‌نگاوه دڵ و ده‌رونت باشتر و ئاسوده بكه\n23:52 شه‌ممه 18 كانونی دووه‌م 2020\nبەجێهێشتنی بەپەلەى نوێژی هەینی لەلایەن ڕۆحانی و لەرزینی دەستی بوون بە بابەتی ڕۆژ\nبەریتانیا سزایەکى سەختى بەسەر نەسروڵا و حزبەکەیدا سەپاند\n"بەهۆى وتارە ئاگرینەکانییەوە بووە"\n11:40 شه‌ممه 18 كانونی دووه‌م 2020\n20:35 سێ شه‌ممه 31 کانونی یەکەم 2019\nڤیدیۆ؛ ماهیر حەسەن بە قوڵپی گریانەوە داوای لێبوردن لە بینەرەکانی دەکات\n16:59 سێ شه‌ممه 07 كانونی دووه‌م 2020\nپەیامێک لە بارزانییەوە: دۆخەکە لە لێواری تەقینەوەدایە و لە دەست دەرچووە\n11:59 سێ شه‌ممه 14 كانونی دووه‌م 2020\nوەزیرى دارایی قسەى نوێ لەبارەى هەژمارى بانکى فه‌رمانبه‌ران و دانه‌وه‌ی پاشەکەوتى موچە دەکات


خوێندنی ئۆنلاین بۆ زانکۆ و پەیمانگاکان پێشنیاز دەکرێت – کوردی – RojNews.News\nخوێندنی ئۆنلاین بۆ زانکۆ و پەیمانگاکان پێشنیاز دەکرێت\nڕۆژنیوز - تەرزە تەها\n16/08/2020 - 7:49:06 am\nبۆ وەرزی نوێی خوێندن لە زانکۆ و پەیمانگاکان، پێشنیازی خوێندنی ئۆنلاین دەکرێت، بەرپرسانی ئەو وەزارەتەش دەڵێن، ساڵی پار سەرکەوتوبوون لەو پرۆسەیە.\nئەگەر چی تا ئێستا هیچ کۆبوونەوەیەکی فەرمی لە وەرزارەتی خوێندنی باڵا و توێژینەوەی زانستی نەکراوە بۆ دیاریکردنی میکانیزمی دەستپێکردنەوەی خوێندنی نوێی ئەمساڵی زانکۆ و پەیمانگاکان، بەڵام ئەگەرێکی بەهێز هەیە ئەمساڵی پرۆسەکە بە ئۆنلاین بەڕێوەبچێت.\nعەباس ئەکرەم، وتەبێژی وەزارەتی خوێندنی باڵا بە ڕۆژنیوزی ڕاگەیاند، یەکێک لە پێشنیازەکان دەستپێکردنەوەی خوێندنە بە شێوازی ئۆنلاین، بەڵام هێشتا نەبووەتە بڕیار و بەوتەی خۆیشی ، وەرزی نوێی خوێندنی ساڵی ڕابردوو لە لای ئەوان سەرکەوتوو بووە.\nلە بەرامبەردا عومەر محەمەد جێگری بەڕێوبەری گشتی پەروەردەی سلێمانی ڕایگەیاند، وەزارەتی پەروەردە و بەڕێوەبەرایەتی گشتی پارێزگاکان بەردەوام لە کۆبوونەوەدان بۆ بڕیاردان لەسەر کاتی دەستپێکردنەوەی خوێندنی ئەمساڵ لەگەڵ دیاریکردنی میکانیزمی خوێندن، لەو چوارچێوەیەشدا چەند پێشنیازێکیان ئاڕاستەی وەزارەت کردووە، لەوانەش: کەمکردنەوەی ژمارەی خوێندکاران لە پۆلەکان و دروستکردنی بۆشایی لە نێوان خویندکارەکانی پۆلەکان و دروستکردنی دوو دەوامی لە خوێندنگا یەک دەوامییەکان و کەمکردنەوەی خوێندنی وانەکان لە هەفتەکەدا.\nبەپێی ڕۆژمێری وەزارەتی پەروەردە، پێویستە ٢١-٩-٢٠٢٠ یەکەم ڕۆژی خوێندنی ساڵی نوێی پەروەردەیە، بەڵام تا ئێستا وەزارەتی پەروەردە نەگەیشتووە ئەنجامی کۆتایی لەسەر کات و میکانیزمی دەستپێکردنەوەی دەوامی ئەمساڵ.\n“بێدەنگی هەرێم ڕێگا خۆشکەرە توركیا سنووری باشور زیاتر داگیربکات”\nعەدالەت عەبدوڵا: عێراق دەتوانێت کوشتنی سەربازەکانی بکاتە دۆسیە دژی تورکیا\nڕووداوێکی هاتووچۆ دوو قوربانی لێکەوتەوە


ڕاپۆرتێکی پزیشکیی چینی ئاماژە بەوەکرد، دەرکەوتووە ئەو کەسانەی کە لە ڤایرۆسی کۆرۆنا چاک دەبنەوە بەشێکی زۆریان دوای چەند مانگێک لەچاکبوونەوەیان بەدەست گۆشەگیری و دڵەڕاوکێ و ترس لە دووبارە توشبوون بە ڤایرۆسەکە دەناڵێنن.\nماڵپەڕی "ساوس چینا مۆرنینگ پۆست"ی چینی ڕاپۆرتێکی پزیشکی بڵاوکردەوە کە تێیدا هاتووە: "دەرکەوتووە ئەو کەسانەی کە لە ڤایرۆسی کۆرۆنا چاکدەبنەوە بەشێکی زۆریان دووچاری کێشەی تەندروستیی دەرونیی وەک، دڵەڕاوکی و خەمۆکی و گۆشەگیری و ترسی بەردەوام لە دووبارە توشبوون بە ڤایرۆسەکە".\nئاماژەی بەوەشکردووە: "پزیشکەکان داوایان لەوکەسانە کردووە کە دوای چاکبوونەوەیان نەخۆشخانە بەجێدەهێڵێن بەردەوام بن لەوەرگرتنی ڕێنمایی دەرونی لە کەسانی پسپۆڕ و شارەزا".\nئیڤان ماک وێنگ، پزیشکی دەرونی لەو بارەیەوە دەڵێت: " ئەو کەسانەی لە پەتاکە ڕزگاریان دەبێت توشی شڵەژانی دەرونی دەبنەوە وەک خەمۆکی و دڵەڕاوکی کە پێی دەڵێن شڵەژانەکانی پاش شۆک ( PTSD )."\nوێنگ ئاماژەی بەوەکردووە: "هەستکردن بەشەکەتی پاش چاکبوونەوە لە نەخۆشییەکە حاڵەتێکی ئاساییە، بەڵام نابێت ئەو ماندبوون و شەکەتییە لە مانگێک زیاتربێت، ئەگەر زیاتر بوو ئەوا دەبێت ئەو کەسە داوای یارمەتی پزیشکی بکات و حاڵەتەکەی بەهەند وەربگرێت، چونکە بەشێکیان بەتەواوەتی بڕوایان بە کۆنتڕۆڵکردنی خۆیان نامێنێت".\nلە ئێستادا زیاترلە 26 ملیۆن کەس لەجیهاندا گیرۆدەی ڤایرۆسی کۆرۆنا بوون و و نزیکەی 870 هەزار کەسی دیکەش بە هۆی توشبوونیان بەو پەتایەوە گیانیلەدەستداوە.\nناوی یەکێک لەو کۆمپانیایانەی کە خۆی دان بە بڕینەوەى دارەکانی تاسڵوجەدا دەنێت\n2020.09.20 - 14:24


ئێران قسەکانی پەمپێئۆ بە زەمینەسازی بۆ هەوڵی مەترسیدار لێک دداتەوە\nئاسۆی ڕۆژ/ مووسەوی وتەبێژی وەزارەتی دەرەوەی کۆماری ئیسلامی لێداوانەکانی وەزیری دەرەوەی ئەمریکا لە سەر ڕۆڵی کۆماری ئیسلامی لە پشت هێرشی فڕۆکە بێ فڕۆکەوانەکانی حوسییەکانی یەمەنی ڕەت کردەوە و دەڵێت؛ ئەم جۆرە لێدوانانە زۆرتر لە پلانی ڕێکخراوە نهێنی و سیخوڕییەکان دەچێت بۆ شکاندنی شکۆی وڵاتێک و بوار بۆ کرداری مەترسیدار خۆش دکات.\nناوبراو باسی لە وردەکاری کردارە مەترسیدارەکانی داهاتوو نەکرد.\nلە لایەکی دیکەوە سێناتۆری کۆماریخوازی ئەمریکا لیندسی گراهام لە تویتێکدا دەنووسێت؛ ئیستا کاتی ئەوە هاتووە کە وڵاتە یەکگرتووەکانی ئەمریکا بژاردەی هێرش بۆ سەر پاڵاوگە نەوتییەکانی ئێران لە ئەگەری بەردەوامی ئاژاوەگێڕییەکانی و پیتاندنی یۆرانیۆم تاوتوێ بکات و پاشان دەڵێت؛ ئێران دەست لەم کارە نەرێنییانەی خۆی هەڵناگرێت، مەگەر ئەوەی وڵامەکەی بە چاوی خۆی ببینێت، بەڵام هێرش بۆ سەر پاڵاوگەکانیان پشتی ئەم دەسەڵاتە دەشکێنێت.


ئامادەكردنی: دیاری سابیر – پەڕە 9 – Knwe.org\nسەرەکی » راپۆرت » ئامادەكردنی: دیاری سابیر (پەڕە 9)\nئه‌مریكا له داننان به‌ره‌و فیدراڵیی ناوچه‌كانی ژێر ده‌سه‌ڵاتی (هه‌سه‌ده) نزیكبۆته‌وه\n16/01/2018\tئامادەكردنی: دیاری سابیر, راپۆرت\nپێده‌چێت هاوپه‌یمانیی نێوده‌وڵه‌تیی لەدژی داعش به‌سه‌ركردایه‌تیی ویلایه‌ته یه‌كگرتووه‌كانی ئه‌مریكا، له داننان به‌ناوچه‌كانی ژێر ده‌سه‌ڵاتی هێزه‌كانی سوریای دیموكرات (هه‌سه‌ده) نزیكبووبێته‌وه، بۆئه‌مه‌ش ره‌نگه له‌ماوه‌ی داهاتوودا هه‌نگاوی سه‌ربازیی‌و دیپلۆماسی به‌ره‌و ناوچه فیدراڵییه‌كانی باكووری سوریا بنێت. له‌و رووه‌وه ئاژانسەکانی هەواڵ بڵاویانكرده‌وه: پێده‌چێت هاوپه‌یمانیی نێوده‌وڵه‌تیی 10 هه‌نگاوی سه‌ربازی‌و سیاسی‌و دیپلۆماسی له به‌رامبه‌ر ناوچه‌كانی خۆرهه‌ڵاتی رووباری فورات بگرێته‌به‌ر، كه هێزه‌كانی سوریای دیموكرات ئازادی كردوون، ئه‌وه‌ش دانپێدانانی ...\nئه‌مریكا: عیراق هه‌رگیز ته‌نیا نه‌بووه له سه‌ركه‌وتنی به‌سه‌ر داعشدا\n10/01/2018\tئامادەكردنی: دیاری سابیر, راپۆرت\nسه‌ره‌ڕای ئه‌وه‌ی حه‌یده‌ر عه‌بادی سه‌رۆك وه‌زیرانی عیراق‌و سه‌رجه‌م سه‌ركرده سیاسی و سه‌ربازییه‌كانی عیراق کە شانازیی به‌تێكشكاندنی داعش و سه‌ركه‌وتن به‌سه‌ر ئه‌و رێكخراوه تیرۆریستییه‌دا ده‌كه‌ن و به‌ده‌ستكه‌وتێكی گه‌وره ناوی ده‌به‌ن و هه‌موو ئه‌مانه‌ش بۆ ئازایه‌تیی هێزه ئه‌منییه‌كانی عیراق ده‌گه‌ڕێننه‌وه، به‌ڵام فه‌رمانده‌یه‌كی ئه‌مریكی رایده‌گه‌یه‌نێت كه هێزه ئاسمانییه‌كانی هاوپه‌یمانان هه‌نگاو به‌هه‌نگاو له‌گه‌ڵ ئه‌و سه‌ركه‌وتنانه‌ی هێزه عیراقیه‌كاندا بوون و له ئاسمانه‌وه ئه‌و هێزانه‌یان پاراستووه ...\nباجی گیانی‌و ماڵیی عیراقییه‌كان بۆ سه‌ركه‌وتن به‌سه‌ر داعشدا\n27/12/2017\tئامادەكردنی: دیاری سابیر, راپۆرت\nهه‌رچه‌نده حه‌یده‌ر عه‌بادی سه‌رۆك وه‌زیرانی عیراق له‌ڕۆژی 9/11/2017 دا سه‌ركه‌وتنی یه‌كجاریی به‌سه‌ر رێكخراوی تیرۆریستی داعشدا راگه‌یاند، به‌ڵام به‌بۆچوونی چاودێرانی سیاسی‌و داتاكانیش ئه‌وه ده‌رده‌خه‌ن ئه‌و سه‌ركه‌وتنه كه پێناچێت داعش بنه‌بڕ بووبێت، وه‌كو باجێكی گه‌وره‌ی گیانی‌و ماڵی له‌سه‌ر عیراقییه‌كان‌و عیراق زۆر كه‌وت. سه‌ره‌تای جه‌نگ‌و راگه‌یاندنی سه‌ركه‌وتن رۆژی 10ی حوزه‌یرانی 2014، كه‌ناڵه‌كانی راگه‌یاندن‌و ئاژانسه‌كانی هه‌واڵ سه‌رقاڵی هه‌واڵێكی كتوپڕ بوون به‌كۆنترۆڵكردنی موسڵ دووه‌م گه‌وره ...\n24/12/2017\tئامادەكردنی: دیاری سابیر, راپۆرت\nسلێمان مولحم، گۆڤاری فۆرین پۆلیسی دوای نزیکەی سێ مانگ له ئه‌نجامدانی راپرسی بۆ سه‌ربه‌خۆیی هه‌رێمی كوردستان كه ناڕه‌زایی وڵاتانی ده‌وروبه‌ر‌و جیهانیشی لێكه‌وته‌وه‌و وێڕای به‌رده‌وامبوونی گرژییه‌كانی نێوان هه‌ردوو حكومه‌تی هه‌رێم‌و عیراق، ئێستا سه‌رۆك وه‌زیرانی حكومه‌تی هه‌رێم له‌هه‌وڵی چاككردنه‌وه‌ی په‌یوه‌ندییه‌كاندایه له‌گه‌ڵ وڵاتانی ده‌ر‌و دراوسێدا. گۆشه‌گیریی سلێمان مولحم شرۆڤه‌كاری سیاسی‌و ئابووریی له كاروباری خۆرهه‌ڵاتی ناوه‌ڕاست‌و ئه‌وروپا، له‌وتارێكیدا له گۆڤاری فۆرین پۆلیسی، تیشك ده‌خاته‌سه‌ر ...\nئۆبامای كورد له‌به‌رده‌م دادگای توركیادا\n12/12/2017\tئامادەكردنی: دیاری سابیر, راپۆرت\nسه‌ڵاحه‌دین ده‌میرتاش سیاسه‌تمه‌داری ناسراوی باكووری كوردستان‌و هاوسه‌رۆكی هه‌ده‌په‌و ئۆپۆزسیۆنی توركیا، كه به‌هۆی لێهاتوویی‌و به‌تواناییه‌وه به ئۆبامای كورد ناوده‌برێت، دوای 13 مانگ له ده‌ستگیركردن‌و زیندانیكردنی له‌لایه‌ن حكومه‌تی توركیاوه، رۆژی 7/12/2017 به‌تۆمه‌تی هه‌بوونی په‌یوه‌ندیی به‌دۆسێی تیرۆره‌وه، به‌بێ ئاماده‌بوونی خۆی و چاودێرانی ناوخۆ‌و نێوده‌وڵه‌تیی، له شاری ئه‌نقه‌ره دادگایی كرا. به‌گوێره‌ی سه‌رچاوه‌كانی هه‌واڵیش، به‌هۆی ئه‌و تۆمه‌تانه‌ی ئاراسته‌ی كراوه، پێده‌چێت ده‌میرتاش به‌زیندانیكردن بۆ ماوه‌ی 142 ...\nمەغریب: كەمینەكان لە هەوڵی مافەكانیاندان\nكۆنگرەی كەمە ئایینییەكان كە بەمدواییانە لە مەغریب بەسترا، بابەتی كەمینەكانی لەو وڵاتەی وروژاند و هەندێك لە كەسایەتییە ئایینی‌و مەزهەبییە غەیرە سوننییەكانی ئەو وڵاتەش باس لەوە دەكەن كە ئاستەنگیان بۆ دروست دەكرێ‌و ئازادیی رێكخستن‌و خواپەرستییان لێ قەدەغە دەكرێ، بۆیە داوای یاسایەك دەكەن بۆ پاراستنیان. وێڕای ئەوەی بەهائی‌و ئەحمەدییەكان بە بەراورد بە مەسیحی جولەكە، لە هەناوی كۆمەڵگە ئیسلامییەكاندا سەریانهەڵداوە، بەڵام تائێستاش ئەندامەكانیان ...\n07/12/2017\tئامادەكردنی: دیاری سابیر, راپۆرت\nئاژانسەكان رۆژی ٥/١٢/٢٠١٧ لە كۆنگرەیەكی رۆژنامەوانیدا كە هاوسەرۆكانی كۆمسیۆنی هەڵبژاردنەكانی هەرێمەكانی جزیرەو عەفرین‌و فورات ئامادەیبوون، لەشاری عامودا كۆمسیۆنی باڵای هەڵبژاردنەكان لە باكووری سوریاو رۆژئاڤا، ئەنجامی قۆناغی دووەمی هەڵبژاردنە خۆجێییەكان (ئەنجومەنی شارەوانییەكان، ناحیەكان، كانتۆنەكان)ی ئەو سێ هەرێمەیان راگەیاند. رێژەی بەشداریكردن 69% بوو لە بەیاننامەیەكدا كۆمسیۆنەكە ئاماژەی بەوەدا: دوای حەوت ساڵ ئاڵۆزی، بە بەشداری تەواوی پێكهاتەكانی باكووری سوریا، پڕۆسەی هەڵبژاردن بەڕێوەچوو و ...


📊 Artículos 365,931 | Imágenes 56,038 | Libros 10,510 | Archivos relacionados 35,569 | 📼 Video 158 | 🗄 Fuentes 12,679 |\n📕 Çîrokên Hezar û Şevekê Biblioteca\n📅 Agregado el May 24 2014 4:37PM\n👁 Este artículo ha sido visitado veces 4,781\nWergera ji swêdî: Serdar Roşan Wejanên NÛDEM 38 [ Más... 👁] 📷 📕 ✖ 0 0 ✔ 99% ✍ H.B. 24-5-2014 16:37:58\n📕 Destana Kawayê Hesinger Biblioteca\n📅 Agregado el Sep 15 2014 10:44AM\n👁 Este artículo ha sido visitado veces 4,371\nAbdusamet Yîgît [ Más... 👁] 📷 📕 ✖ 0 0 ✔ 99% ✍ H.B. 15-9-2014 10:44:52\n📕 ئاستیاک و مینە و شازادەی دارستان Biblioteca\n📅 Agregado el Sep 17 2011 11:00PM\n👁 Este artículo ha sido visitado veces 10,190\nبەناز عەلی دەزگای ئاراس - 2004 [ Más... 👁] 📷 📕 ✖ 0 0 ✔ 94% ✍ H.B. 17-9-2011 23:00:45\n📕 ئاوێنەی جادوو Biblioteca\n📅 Agregado el Nov 5 2011 10:48PM\n👁 Este artículo ha sido visitado veces 8,011\nئێرینا ژیلزنۆڤا وەرگێڕانی: حوسێن شێربەگی دەزگای [ Más... 👁] 📷 📕 ✖ 0 0 ✔ 99% ✍ H.B. 5-11-2011 22:48:52\n📕 ئیلیادە Biblioteca\n👁 Este artículo ha sido visitado veces 12,319\nهۆمیرۆس حەمە کەریم عارف دەزگای سەردەم 2008 [ Más... 👁] 📷 📕 ✖ 0 0 ✔ 99% ✍ H.B. 22-12-2010 14:41:24\n📕 ئەدەبی گەلان - چەند ئەفسانەیەک لە کاریبییەوە Biblioteca\n👁 Este artículo ha sido visitado veces 13,581\nکۆمەڵێک نووسەر محەمەد کەساس خانەی وەرگێڕانی سلێم [ Más... 👁] 📷 📕 ✖ 0 0 ✔ 99% ✍ H.B. 22-12-2010 14:41:24\n📕 ئەفراندن و مردن لە ئەفسانەی کوردیدا بە پێی ئاڤێستا و دەقە پەهلەوییەکان Biblioteca\n📅 Agregado el Feb 18 2016 8:59PM\n👁 Este artículo ha sido visitado veces 2,062\nفەرهاد عەزیز خۆشناو 2013 [ Más... 👁] ✖ 📕 ✖ 0 0 ✔ 76% ✍ H.B. 18-2-2016 20:59:20\n📕 ئەفسانە کوردییەکان Biblioteca\n📅 Agregado el Oct 13 2011 9:41PM\n👁 Este artículo ha sido visitado veces 16,466\nکۆکردنەوەی: م. ب. رۆدینکۆ وەرگێڕانی لە فارسییەوە: [ Más... 👁] 📷 📕 ✖ 0 0 ✔ 99% ✍ H.B. 13-10-2011 21:41:28\n📕 ئەفسانەکانی خۆرهەڵات Biblioteca\n👁 Este artículo ha sido visitado veces 5,378\nیوری کراسنی غەریب پشدەری دەزگای ئاراس 2001 [ Más... 👁] 📷 📕 ✖ 0 0 ✔ 99% ✍ H.B. 22-12-2010 14:41:20\n📕 ئەفسانەی چیای ئاگری Biblioteca\n📅 Agregado el Sep 17 2012 9:19AM\n👁 Este artículo ha sido visitado veces 23,681\nیەشار کەمال وەرگێڕانی: شوکور مستەفا [ Más... 👁] 📷 📕 ✖ 0 0 ✔ 99% ✍ H.B. 17-9-2012 9:19:12


داوای چاوپێداخشاندنەوەی دەكرێت\nپرسی كێشانەوەی سنووری نێوان عێراق‌و كوێت‌و دابەشكردنی بەندەری خۆرعەبدوڵڵا سەرلەنوێ سەری هەڵداوەتەوە‌و مشتومڕی لەنێوان هەردوو وڵاتدا هێناوەتەوە ئارا.\nدوای رێككەوتنی هه‌ردوو حكومه‌تی عێراق‌و كوێت له 25ی تشرینی دووه‌می ساڵی 2013 له‌سه‌ر كێشانه‌وه‌ی هێڵی سنووری نێوان هه‌ردوولا به‌پێی بڕیاری ژماره 833ی ئه‌نجومه‌نی ئاسایشی ساڵی 1993 پاش داگیركردنی كوێت له‌لایه‌ن عێراقه‌وه له ئابی 1990و دواتر كشانه‌وه‌ی عێراق له شوباتی 1991دا، به‌نده‌ری خۆر عه‌بدوڵڵا له‌نێوان عێراق‌و كوێتدا دابەش كرا‌و كوێت له ساڵی 2015دا بەندەری موبارەك-ی له‌و شوێنه‌دا دروستكرد.\nهه‌رچه‌ندە ئه‌و ڕێككه‌وتن‌و دابه‌شكردنه له كاتی خۆیدا مشتومڕێكی زۆری له نێو عێراقییه‌كاندا دروست كرد‌و ئه‌وانه‌ی دژی بوون، به خیانه‌تیان له قه‌ڵه‌م ده‌دا، به‌ڵام حكومه‌تی ئه‌و كاته‌ی عێراق كه نوری مالكی سه‌رۆكایه‌تی ده‌كرد‌و په‌رله‌مان به‌رگریان له بڕیاره‌كه كرد‌و به ته‌واوكه‌ری جێبه‌جێكردنی بڕیاره‌كه‌ی ئه‌نجومه‌نی ئاسایشیان دادەنا.\nئێستاش پاش نزیكه‌ی 4 ساڵ له‌و ڕووداوه، جارێكی تر بابه‌ته‌كه هاتووه‌ته بەرباس‌و جموجوڵێكی په‌رله‌مانی لەئارادایە بۆ وروژاندنه‌وه‌ی ئه‌و بابه‌ته‌و دووباره خستنه‌وه به‌ر باس و لێكۆڵینه‌وه.\nپه‌رله‌مانتار عالیه نوسه‌یف له فراكسیۆنی ده‌وڵه‌تی یاسا رایگه‌یاند ئێستا هه‌وڵێكی په‌رله‌مانی لەئارادایە بۆ دووباره خستنه به‌رباس‌و لێكۆڵینه‌وه لە‌و ێككه‌وتننامه‌یه‌و چاو پێداخشاندنه‌وه‌ی.\nبه‌وتەی نوسه‌یف له‌و رێككه‌وتنه‌دا مافی عێراق خوراوه‌و كوێت ده‌ستی به‌سه‌ر به‌شی زۆر‌و گه‌وره‌ی به‌نده‌ره‌كه‌دا گرتووه‌و ده‌بێ هه‌وڵی به‌ده‌ستهێنانه‌وه‌ی مافه خوراوه‌كانی عێراق بده‌ن.\nئه‌م هه‌وڵه په‌رله‌مانی‌و لێدوانه ئاگرینانه ئاماژه‌ن بۆ سه‌رهه‌ڵدانی قه‌یرانێكی نوێ له نێوان عێراق‌و كوێت، ئه‌مه له كاتێكدایه كه كوێت له 26ی ئه‌م مانگه‌دا ئاهه‌نگی ساڵیادی ڕزگاربوون له ده‌ستی داگیركاری عێراق ده‌گێڕێت.


جوولـەكـەو شــەممە..چيرۆكه‌قورئانيه‌كان | ماڵپەری قورئانی پیرۆز\nنووسينى /د.صلاح عبدالفتاح الخالدى //نووسينگه‌ى ته‌فسير ///ئیمام (راغبی اصفهانی) لە (مفردات)دا گوتوویەتی: (ڕیشەی (السبت) وشەی (قطع)ە، واتە: (بڕینەوە)... بۆ نموونە دەڵێن: (سبت السیر- أی قطعە)، ڕێگای بڕی، هەروەها دەڵێن: (سبت شعرە (أی قصە) واتە قژی بڕی، گوتراویشە ڕۆژی شەممە - السبت- ی پێ ناونراوە، چونكە خودا كاتێك ئاسمانەكان‌و زەویی لە ڕۆژی یەك شەممەوە لە شەش ڕۆژدا خەلق كرد، لە ڕۆژی شەممەدا كارەكەی بڕی‌و تەواوی كرد، ئیدی بەوناوەوە ناوبراوە. هەروەها خەویش بە (سبات) ناوبراوە، واتە ڕاوەستێنەری كار، مرۆڤی خەوتوو لەكار دادەبڕێت لەماوەی خەوتندا)( ).\n- یەك جاریش لە ئایەتەی سوورەتی (النحل)دا هاتووه.\n- یەك جاریش لەم ئایەتەی سوورەتی (النسا‌و)دا هاتووە\n- یەك جاریش لە سوورەتی (البقرە) هاتووە\n- بەڵام ئەو جوولەكانەی كە لەسەر سەرپێچی‌و ئەنجامدانی كاری قەدەغەكراو پێگەیشتوون، لە خودایان یاخی بوون‌و سەرپێچیان لە فەرمانەكەی كردو، لە شەممەدا دەسدرێژییان كردو، كاری قەدەغەلێكراویان ئەنجامدا.. ئیدی نەفرەتی خودایان بەركەوت: ، هەروەها خودا بەوەش سزای دان، كە ڕوخساری ناشرین كردن‌و گۆڕینی بۆ مەیـموون‌و بەراز، هەروەها پێغەمبەریش صلى الله عليه وسلم هەواڵی ئەوەی پێداوین، كە خودا ڕۆژی هەینی (جومعە)ی لەسەر جوولەكان فەرزكرد، بەڵام بۆ ڕۆژی شەممەی ڕاوكردن‌و، ئێمەی موسڵمانیشی بۆ ڕۆژی هەینی رێنمایی كردووە.\nوەك (مسلم) لە كتێبی (صحیح)ی خۆیدا لە (ابو هریرە)وە (صلى الله عليه وسلم) گێراوێتییەوە، كە گوتوویەتی: ((نحن الاخرون السابقون یوم القیامە بید ان كل امە اوتیت الكتاب من قبلنا واوتیناه من بعدهمثم هذا الیوم الذی كتبه الله علینا، هدانا الله له، فالناس لنافیه تبع، الیهود غدا، والنصاری بعد غد))، واتە: [ئێمەی نەتەوەی موسڵمان، كە لەدوای هەموو نەتەوەكانی ترەوە لەدنیادا هاتووین، لە ڕۆژی قیامەتدا لەپێش هەموویانەوەین، سەرەڕای ئەوەی گشت نەتەوەیەك لەپێش ئێمەدا پەیام‌و كتێبی خودایان بۆ هاتووە، ئێمەش دوای ئەوان... ئەم ڕۆژەش (هەینی)، كە خودا بۆی نووسیوین‌و ڕێنمایی عیبادەت‌و خواپەرستیی بۆ كردووین‌و، خەڵكی نەتەوەكانی تریش ڕۆژانی دوای ئێمەیان بۆ دانراوە، جوولەكەكان ڕۆژی سبەینێ (واتە –شەممە)یان بۆ پشوودان‌و كارنەكردن دانراوەو، بۆ دیانەكان (نەسرانییەكانی)یش ڕۆژی دووسبەی (واتە یەك شەممەیان) بە پشوو بۆ دانراوە].\nلە ڕیوایەتێكی هاوماناو هاوشێوەی تری ئەم فەرموودەیەدا، كە هەر (مسلم) لە (ابو هریرە)وە گێڕاوێتییەوە، كە پێغەمبەر صلى الله عليه وسلم تیایدا فەرموویەتی: ((نحن اڵاخرون، اڵاولون یوم القیامە، ونحن أول من یدخل الجنّە، بید أنهم أوتو الكتاب من قبلنا واوتیناه من بعدهم فاختلفوا، فهدانا الله لما اختلفوا فیه من الحق، فهذا یومهم الذی اختلفوا فیه، هدانا الله یوم الجمعە- فالیوم لنا، وغداً للیهود، ویعدتـمو للنصاری))( ).\nهەروەها (مسلم) لە (حذیفە)ی كوڕی یـمان‌و لە (ابو هریرە)شەوە ، فەرموودەیەكی تری لەسەر هەمان بابەت‌و بە هاومانای فەرموودەكەی پێشوو لە پێغەمەرەوە صلى الله عليه وسلم گێراوەتەوە، كە فەرموویەتی: ((أضل الله عن الجمع من كان قبلنا، فكان للیهود یوم السبت، وكان للنصاری یوم الاحد، فجا‌ء الله بنا، فهذا الله لیوم الجمعە- فجعل الجمعە والسبت والاحد وكذلك هم تبعانا یوم القیامە نحن الاخرون من اهل الدنیا والاولون یوم القیامە، المقضی لهم قبل الخلائف))( ).


٩ فیلمی ئێرانی لە فێستیڤاڵی دهۆک نمایش دەکرێن - جام کوردی\n٩ فیلمی ئێرانی لە فێستیڤاڵی دهۆک نمایش دەکرێن\n٩ بەرهەمی سینەمای ئێران لە لایەن حەوتەمین خولی فێستیڤاڵی نێونەتەوەیی فیلمی دهۆک وەرگیران.\nبە پێی ڕاپۆرتی جام کوردی، فێستیڤاڵی نێونەتەوەیی فیلمی دهۆک بە ئامانجی گەشەپێدان و پشتگیریی لە سینەمای کوردی و پتەوکردنی پێوەندیی لە نێوان سینەماکارانی کورد لە ئاستی جیهان بەڕێوە دەچێت.\nلە بەشی کورتە فیلمی ئەم فێستیڤاڵەدا، کورتە فیلمەکانی زبح لە دەرهێنانی هاوبەشی ئاکۆ زەند کەریمی و سامان حسێن پوور دەرهێنەرانی کورد، کامەند لە دەرهێنانی فەرشید عەبدی، کالیما لە دەرهێنانی ئەشکان ئەحمەدی، ژیرلە لە دەرهێنانی بەهار ڕۆحانی، تەئخیر لە دەرهێنانی عەلی عەسگەری و فڕینی ماسیەکان لە دەرهێنانی محەمەد تەوریوەریان کە ئەویش کوردە بەشداریی دەکەن.\nلە بەشی فیلمی سینەماییش، کامیۆن لە دەرهێنانی کامبۆزیا پەرتۆیی وەکوو فیلمێکی کوردی، کازیوە لە دەرهێنانی سالم سەڵەواتی و دایان لە دەرهێنانی بەهرۆز نوورانی پوور دەرهێنەرانی کورد لە فێستیڤاڵی دهۆک ئامادەن.\nحەوتەمین خولی فێستیڤاڵی نێونەتەوەیی فیلمی دهۆک بە بەشداریی ١٢ کورتە فیلمی چیرۆکی کوردی، ٦ بەڵگە فیلمی کوردی، ١٠ فیلم لە بەشی نێونەتەوەیی، ٤ بەڵگە فیلمی نێونەتەوەیی و ٧ فیلمی درێژ بڕیارە ٩ تا ١٦ی سێپتەمبەر / ١٨ تا ٢٥ی خەرمانان لە شاری دهۆک لە هەرێمی کردستانی عێراق بەڕیوە بچێت.\nجام کوردی دهۆک فیلم کورتە فیلم هەرێمی کوردستان سینەمای کوردی


بەشداری پێوەندی هەولیری سازمانی خەبات لە ئاكسیۆنی پشتیوانی لە رامین حوسین پەناهی\nرۆژی سێ شەممە 29ی جۆزەردانی 1397 بە ئامادەبوونی بەشێك لە حیزب و رێكخراوەكانی كوردستان و چالاكانی مافی مرۆڤ لە بەردەم بارەگای ریكخراوی نەتەوە یەكگرتووەكان ئاكسیۆنێكی نارەزایەتی بۆ مەحكووم كردنی حوكمی سیدارەی رامین حوسین پەناهی بەرێوە چوو.\nنوینەرایەتی هەولێری سازمانی خەبات ی كوردستانی ئیران بەسەرپەرشتی بەرێز كاك شۆڕش حاجی بەرپرسی پێوەندیی هەولێر و ئەندامی سەركردایەتی لەو ئاكسیۆنە بەشدارییان كرد و دەنگی خۆیان خستە پاڵ دەنگی باقی بەشداربووان بو پشتیوانی لە ئیعدام نەكردنی رامین و هەر بەو مەبەستەش لە چەندین پەیام و بەیاننامەدا رێكخراوی نەتەوە یەكگرتووەكان و رێكخراوەكانی مافی مرۆڤیان لە جینایەتی رژیمی ئاخوندی لە راست خەلكی كوردستان و بە تایبەتی لە كەیسی رامین حوسێن پەناهی ئاگادار كردەوە.\nخۆپیشاندەران داوایان لە ناوەندەكانی نێودەوڵەتی كرد كە لە هەموو توانای خۆیان بۆ پێش گرتن لە ئەگەری ئیعدامی رامین حوسین پەناهی كەڵك وەریگرن.\nڕێکه‌وت: 2018-06-19 19:30:41


شەڕی براکوژی! جەماڵ عەڵیاڵی – Giareng\nشەڕی براکوژی! جەماڵ عەڵیاڵی\nلە 14 نیسان , 2014\nچۆکی جوامێر دەخاتە لەرزین، پشتی مرۆڤی ئازاد دێنێتە چەمین، گوڕی هاواری رزگاری دەخاتە کپین و رووناهی چاوی پڕلە ئاوات بەرەو تارین دەبات. ئەو دیاردە قیزەونە میراتی نامرادی مێژوویەکی پر لە داکەوتنە کە لە سەردەمی زەردەشتەوە هەتا هەنووکە کۆتەی ملی کوردە. لەو کاتەوە تا ئێستا، هەر دەم و ساتێک بە ناوێک و لە ژێر ئاڵایەک کوردی بێ دەرەتانی پێ سەرقاڵ کراوە. ئەو چەند دێرە هەوڵی نووسەرە بۆ ڕاپەڕاندنی خۆێنەری کورد، هەرچەند کە بە هۆی کۆنی برینێکی ٦٠٠٠ ساڵە، هەر دەبێتە پلاری کۆێر، ئا دەیگرێ و ئا نایگرێ…\nلە سەر دەمی نۆێدا ئەخیار بوونەوەی گەلان سەرەڕای بیر و بۆچۆنەکانی جیاواز، کەوتۆتە ڕۆژەڤی کۆمەڵگای جیهانی. یەک لە پێداویستییەکانی ئەو سەردەمە گەیشتن بەو قۆناخەیە کە ئەخیاربوونەوەکە لە سەرەتاکاندا “یەختە” ناکات. ڕاستییەکی تاڵ لە شۆڕشی رزگاریخوازی نەتەوەی کورد ئەوەیە کە سەردەمی “ئەخیاربوونەوە” تووشی کەند و کۆسپی مەترسیدار هاتووە. ئەو کەند و کۆسپانە هەر لە کاتی زۆر کۆنەوەرا بەدی دەکرێن، کاتی کورۆش و هێرۆدۆت، کاتی سەلاحەدین ئەیوبی، کاتی سەفەوی و عوسمانی و هەروەها پشت ئاشان و خواکورک مینایەکەن بۆ ئەو کەند و کۆسپانە. ئەگەر لەو سەردەمەدا نەتەوەی کورد نەتوانێ بە سەر کەند و کۆسپی لەو شێوازەدا زاڵ بێ، جگە لە داکەوتنێکیتر چ ئاکامێکی وەدەست ناکەوێ.\nئەگەر دوور نەچین، ماوەیەک لەمەو بەر کاتی هەڵبژاردنەکانی عێراق، کورد توانی هێزێکی زۆر لە دەوری خۆ کۆکاتەوە. لە هەڵبژاردنی دووهەمدا، کورد بەهۆی کەوتنە داوی پیلانی داگیرکەران، زۆر لە هێزی خۆی لە دەستدا. ئێستا کە بەرەو هەڵبژاردنێکیتری عێراق دەڕۆین دیسانەکە کورد خەریکە تووشی داوێکیتری داگیرکەران دەبێ و بە هۆی تەجرەبە جگە لە تەنگە پێ چنینی هێزی سیاسی کورد چ بەرهەمێکیتری بۆ کورد نابێت.\nپارتی دێمۆکراتی کوردستان لە باشوورەوە بە یارمەتی دەزگای پڕۆپاگانەدە و پارە وسامانی کوردستان خەریکە بەرەو ویستگەیەکی سست و بێ بنەما دەڕوات. ویستگەیەک کە تەنیا جێگەی پاشکۆیەکانی داگیرکەرانە. ئاکامی ئەو سیاسەتە رزگاری گەلی کورد لە چەنگ داگیرکەران نیە بەڵکوو بە پێچەوانە خەونەکانی دێرین زیاتر بەرەو هەڵدێر دەبات. گشت سازەیەکی سیاسی چ پارتی بێ و چ لایەنەکانیتر مافی خۆیانە کە کوردستان بە تاپۆی خۆ بزانن بە ڵام دەبێ ئەو خەیاڵە شۆێن پێی لە سەر ئەرزی واقیع هەبێ. تا ئەو کاتەی سازەی کوردستانی خاوەنی ئەو بیرە چەوتە بن، کوردستان هەر هی داگیرکەرانە نەک هی کوردستانیان. دۆخی هەنووکەیی لە قازانجی کورد نیە و بە داخەوە دەکرێ بە ئەگەری دەسپێکی شەڕێکیتری براکوژی ناوزەت بکەین هەرچەند تا ئێستا تەقەکەی نەگەیشتۆتە گۆێمان.\nئەرکی مرۆڤایەتی و ئازادیخوازانەی گشت تاک و سازەیەکی کوردستانی ئەوەیە کە لە هەر ڕێگە و بە هەر شێوەیەک بێ، دەنگی نارەزایەتی لە هەمبەر ئەو دیاردە بۆگەنە هەڵبڕن و سنووری سووری هاوبەش بخەنەوە بیری سازەکانی سیاسی کورد. هەر ئێستا جگە لە داگیرکەران و ناحەزانی نەتەوەی کورد چ کەس و لایەنێک نیە بەو دۆخە شاد و کەیف خۆش بێت. ئەوە خەیاڵێکی خاوە کە ڕۆژێک لە ڕۆژان داگیرکەرانی کوردستان دەست لە پیلان و ئاژاوە بۆ تیکڕمانی ماڵی کورد بکێشنەوە. لەوە خاوتر ئەو خەیاڵەیە کە بە یارمەتی داگیرکەران بانگەشە بۆ یەکریزی ماڵی کورد دەکات. ئەو دەهۆڵەی کە لە زەماوەندەکەی ئامێد دەس بە کوتانی کرا ئێستا لە چوارچێوەی هاوکیشەکانی سیاسی ناوچەکەدا، لە سەر سنووری ڕۆژئاوا، یەکەم سەنگەری نەتەوەی کوردەوە دێت. ئەو دەهۆڵە و گشت دەهۆڵەکانیتر کپ ناکرێ ئەگەر کوردستانیان یەکریز نەبن.\nجەماڵی عەڵیاڵی ١٣/٠٤/٢٠١٤


ته‌به‌قه به ته‌واوه‌تی ئازاد کرد - Mehr News Agency\n2019 kew 20\n2 gulanê 2017 - 08:40\nNews Code 9734\nله سه‌ر ده‌ستی شه‌ڕڤانی کورد؛\nته‌به‌قه به ته‌واوه‌تی ئازاد کرد\nوته‌بێژی هێزه دیموکڕاته‌کانی سووریا ڕایگه‌یاند که شاری ته‌به‌قه، له ۵۵ کیلۆمه‌تری شاری ڕه‌قه، به ته‌واوی له ده‌ستی تیرۆریسته‌کانی داعش ئازاد کراوه.\nبه ڕاپۆرتی ئاژانسی مێهر له عه‌ره‌بییه، ته‌لال سێلۆ، وته‌بێژی هێزه دیموکڕاته‌کانی سووریا ڕایگه‌یاند که شاری ته‌به‌قه له ۵۵ کیلۆمه‌تری شاری ڕه‌قه به ته‌واوی له ده‌ستی تیرۆریسته‌کانی داعش ئازاد کراوه.\nئه‌و جه‌ختی کرد که شاره‌که به ته‌واوی له ده‌ستی داعش ئازاد کراوه. دوێنێ ئه‌م هێزانه ۹۰ له سه‌دی شاره‌که‌یان ئازاد کردبوو. به‌ڵام ئه‌مشه‌و ئه‌و چه‌ند شه‌قامه‌ش که داعشی تێدامابوو به ته‌واوی ئازاد کرا.\nدوێنێ ڕامی عه‌بدولڕه‌حمان، به‌رپرسی ناوه‌ندی ناسراو به مافی مرۆڤی سووریا له‌مباره‌وه وتی: ته‌نیا دوو گه‌ڕه‌کی وه‌حده و حه‌ریره به ده‌ست داعشه‌وه ماوه که نزیک به‌نداوی فوراته.\nڕۆژی یه‌کشه‌مه هێزه کوردییه‌کان به‌شی کۆنی شاره‌که‌یان به ته‌واوی ئازاد کرد و به‌ره‌و به‌شی نوێ شاره‌که به‌ڕێکه‌وتن که زیاتر له ته‌نیشت به‌نداوه‌که ساز کراوه.\nهاوکات له‌گه‌ڵ پێشڕه‌وی هێزه کوردییه‌کان، تیرۆریسته‌کانی داعش به سه‌ختی له لایه‌ن هاوپه‌یمانانه‌وه بۆردامن کراون.\nشایانی باسه که شاری ته‌به‌قه یه‌کێکه له ستراتیژی ترین شاره‌کانی ژێر ده‌ستی داعش که له ته‌نیشت به‌نداوی ته‌به‌قه و فڕۆکه‌خانه‌ی سه‌ربازی ته‌به‌قه‌یه و دوای شکستی داعش له‌م شاره ئه‌گه‌ری ته‌قاندنه‌وه‌ی به‌نداوی ته‌به‌قه که داعش هه‌ڕه‌شه‌ی کردبوو ئێستا نییە.\nئه‌م شاره له ساڵی ۲۰۱۴وه له ژێر ده‌ستی داعشدا بووه و ده‌که‌وێته ۵۰ کیلۆمه‌تری شاری ڕه‌قه‌ی پایته‌ختی داعش.\nهەڕەشەکانی ئێران مافی بوردمانی سووریا و عێراق دەداتە…\nلە ماوەی ٢٤ کاتژمێری ڕابردوو ١٦ شەڕڤان لە ڕۆژهەڵاتی…\nخۆپیشاندانی دانیشتووانی دەیرەزوور دژی تورکیا\nهەڵوێستی تورکیا لەبارەی بوونی یەپەگە لە ناوچەی ئەمن\nئاوێنەی زیرەکی ئێرانی چێ کرا\nسەربازانی ئەمریکی لە باکووری سووریاوە دەچنە ڕۆژاوای…\nبەغدا پرسی داعشییە هەڵاتووەکان لە سووریا بە هەند وەرگرێت\nسەربازانی ئەمریکی بنکەکانی خۆیان لە دەڤەری حەسەکە لەناو…\nئێف ئەی تی ئێف


جوان باشترین یاریزانى پیشه‌گه‌رى ده‌ره‌وه‌ى وڵاته‌كه‌یه‌تى · Kurdsport\nدەستپێک/هەواڵ/جوان باشترین یاریزانى پیشه‌گه‌رى ده‌ره‌وه‌ى وڵاته‌كه‌یه‌تى\nجوان باشترین یاریزانى پیشه‌گه‌رى ده‌ره‌وه‌ى وڵاته‌كه‌یه‌تى\n186 بە خولەکێک دەخوێندرێتەوە\nجوان عومه‌رى به‌رگریكارى نێوده‌وڵه‌تى و پیشه‌گه‌رى كورد و هه‌ڵبژارده‌ى تۆپى پێى لوبنان باشترین یاریزانى پیشه‌گه‌رى ده‌ره‌وه‌ى وڵاته‌كه‌یه‌تى.\nپاش ئه‌وه‌ى رۆژى 19-12-2020 له‌دوایارى یانه‌كه‌یدا له‌خولى پله یه‌كى تۆپى پێى یانه‌كانى ژاپۆن، یه‌كه‌م گۆڵى خۆى له‌خوله‌كه‌دا و له‌گه‌ڵ یانه‌ى تۆكیۆ (ئێف سى تۆكیۆ) له‌به‌رامبه‌ر یانه‌ى ڤیسێل كوبه تۆماركرد و بردنه‌وه‌ى به‌یانه‌كه‌ى به‌خشى، وێبسایتى فالوبنان (falebanon)ى لوبنانى جوان عومه‌رى به‌رگریكارى به‌ئه‌زموون و نێوده‌وڵه‌تى كورد و خاوه‌ن ره‌گه‌زنامه‌ى ئه‌ڵمانى به‌باشترین یاریزانى پیشه‌گه‌رى لوبنانى له‌هه‌فته‌ى سێیه‌مى مانگى كانوونى یه‌كه‌م (دیسه‌مبه‌ر)ى 2020 هه‌ڵبژارد.\nهه‌ڵبژاردنى جوان عومه‌رى به‌رگریكارى هه‌ڵبژارده‌ى یه‌كه‌مى لوبنان و یانه‌ى تۆكیۆ-ى ژاپۆنى له‌نێو لیستێكدا بوو كه هه‌شت یاریزانى پیشه‌گه‌رى لوبنانى له‌خۆگرتبوو، ئه‌وانه‌ى له‌ده‌ره‌وه‌ى ئه‌و وڵاته‌دا یارى ده‌كه‌ن، به‌مشێوه‌یه:\n-جوان عومه‌رى/ یانه‌ى تۆكیۆ (ژاپۆن).\n-هیلال حلوه/ یانه‌ى میپین (ئه‌ڵمانیا).\n-حسێن شه‌ره‌فه‌دین/ یانه‌ى سێڤان (ئه‌رمینیا).\n-ئه‌لیكسه‌نده‌ر مه‌له‌كى/ یانه‌ى ئه‌لخۆر (قه‌ته‌ر).\n-یه‌حیا ئه‌لهیندى/ یانه‌ى بوده‌یع (به‌حرێن).\n-جاد نوره‌دین/ یانه‌ى ئه‌هلى (به‌حرێن).\n-قاسم زه‌ین/ یانه‌ى نه‌سر (كوێت).\n-ماجید عوسمان/ یانه‌ى ره‌مسا (ئوردن).\nئه‌م وێبسایته لوبنانییه هه‌موو هه‌فته‌یه‌ك له‌نێو یاریزانه پیشه‌گه‌ره‌كانى ده‌ره‌وه‌ى لوبنان كه له‌خوله جیاجیاكاندا یارى تۆپى پێ ده‌كه‌ن باشترینى هه‌فته دیارى ده‌كات و له‌مانگێكدا چوار جار پڕۆسه‌ى باشترینه‌كه ئه‌نجامده‌دات و ناوى باشترینى هه‌فته‌كانى یه‌كه‌م و دووه‌م و سێیه‌م و چواره‌مى مانگه‌كه‌ى لێده‌نێت و بۆ یه‌كه‌مجاریشه له‌لایه‌ن خۆیه‌وه جوان عومه‌رى ته‌مه‌ن 32 ساڵ ده‌كاته باشترین یاریزانى پیشه‌گه‌ر.\nشایه‌نى باسه جوان عومه‌رى به‌رگریكارى كوردى دانیشتووى ئه‌ڵمانیا و به‌ڕه‌چه‌ڵه‌ك كوردى لوبنان درێسى ژماره 32ى یانه‌ى تۆكیۆ ده‌پۆشێت، له‌یه‌كه‌م ساڵى یاریكردنیدا له‌گه‌ڵ یانه‌كه‌دا 18 یارى ئه‌نجامدا و 1 گۆڵى تۆماركرد (12 یارى و 1 گۆڵ و 879 خوله‌ك یاریكردن) له‌خولى پله یه‌كى یانه‌كانى ژاپۆن و (6 یارى و 451 خوله‌ك یاریكردن) له‌خولى جامى یانه پاڵه‌وانه‌كانى ئاسیا (ئه‌ى ئێف سى چامپیۆنس لیگ).\nکچە کوردێک لەخولی یانە پاڵەوانەکانی ئەوروپا داوەریی دەکات\nخانمه هێرشبه‌ره‌كه‌ى كورد ئه‌م هه‌فته‌یه‌ش له‌نێو پێكهاته‌ى نموونه‌یی باشترینه‌كان دابوو\nئوسامه له‌سێ وه‌رزدا سه‌د یارى له‌گه‌ڵ یانه‌كه‌ى ئه‌نجامداوه


کوردیپێدیا - تازەدێ (خورماڵ)\n🏰 تازەدێ (خورماڵ) | پۆل: شوێنەکان | زمانی بابەت: 🏳 کوردیی ناوەڕاست\nگوندێکە سەربە شارەدێی خورماڵخورماڵ لە شاری هەڵەبجەهەڵەبجە.\n#خورماڵ | #هەڵەبجە |\n1. 👁 خورماڵ\n➕ ئەم بابەتە لەلایەن: (نالیا ئیبراهیم)ەوە لە: Mar 22 2018 10:24PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Mar 22 2018 10:45PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Mar 22 2018 10:45PM باشترکراوە\n📊 ئامار بابەت 382,810


ژنانی کاسبکار: پێویستە ژنان ئاشنابن بە تواناکانیان - RojNews\nژنانی کاسبکار: پێویستە ژنان ئاشنابن بە تواناکانیان\nژنانی کاسبکار لە کامپی مەخمور، ١ی ئایار لە هەموو کرێکاران پیرۆز دەکەن و دەڵێن، کە پێویستە هەموو ژنان بە تواناکانیان ئاشنابن و ئەگەر بیانەوێت، دەتوانن هەموو کارێک بکەن.\nبەبۆنەی ١ی ئایار، جەژنی جیهانیی کرێکارانەوە، ژنانی کاسبکار لە کامپی شەهید ڕۆستەم جود (مەخمور) بۆ ڕۆژنیوز قسەیانکرد.\nئامینە تانت، ژنێکی دوکاندارە و چەندین ساڵە هاوسەرەکەی لەدەستداوە و بە ڕەنجی شانی خۆی منداڵەکانی گەورەکردووە، هاوسەرەکەی ئامینە لەگەڵ خەزوریدا لە هێرشێکی ئاسمانیی دەوڵەتی تورکدا شەهیدبوون، هێشتا بەخەمی لەدەستدانی هاوسەرەکەیەوە، جلی ڕەش دەپۆشێت.\nئامینە، باسی لەوەکرد کە ئەو بۆ منداڵەکانی کاردەکات و بەمشێوەیە بەردەوامیی بە قسەکانیدا: چاوم لە منداڵەکانم دەبێت و دەیانخەمە بەر خوێندن، بۆ ئەوەی پێداویستییەکانیان دەستەبەر بکەم، دوکانێکم داناوە و دوکانداریی دەکەم.\nناوبراو، لە قسەکانیدا، جگەلەوەی داوای لە ژنان کرد، کە خاوەنداریی لە ئیرادەی خۆیان بکەن، وتیشی: داوا دەکەم ژن چاوی لەدەستی کەس نەبێت، هەرچەندە بۆ من زۆرە کە لەیەک کاتدا ئاگام لە منداڵەکان و دوکانیش بێت، بەڵام دیسانیش وەرگرتنەوەی بەرهەمی ڕەنجی خۆت ئەگەر کەمیش بێت باشە.\nساریا ئدریس-یش، لە دوکانی ژنان، کە ئەنجومەنی عشتار لە کامپەکە دایناوە، لە بەشی جلی کوردیی-دا کاردەکات، ئەو دەڵێت: کە ئێمەی ژن کاری دەرەوە وەک دوکانداریی یان کارێکی دیکە دەکەین، دەوروبەرەکەشمان پێیان خۆشە، دەبێت ئێمەی ژن ئەرک بخەینە سەر شانی خۆمان و لەماڵ دوورکەوینەوە، بەمشێوەیە دەتوانین بەرهەمی ڕەنجی شانی خۆمان وەربگرین.\nهەروەها، غوربەت ئوزەل، وتەبێژی دەزگای کاسبارانی کامپی شەهید ڕۆستەم جودی، ئاماژەی بەوەکرد، کە ئەوان شتەکان بەدەستی خۆیان ئامادە دەکەن و لە دوکان دەیفرۆشن، وتیشی: زۆربەی ئەو شتانەی کە ئەیفرۆشین، بەدەستی من و ژنانی دەوروبەرم دروستکراوە، بەدەستی خۆمان ئامادەی دەکەین و دەیهێنینە دوکان، قەیرانەکانی باشور کاریگەریی لە کامپەکەی ئێمەش کردووە، لەبەر ئەوەش کڕین و فرۆشتن لە دوکانەکەمان کەمبووە، بەڵام دیسانیش بەڕادەیەکی باش هاوڵاتیان سەردانمان دەکەن.\nوتەبێژی دەزگای کاسبکارانی کامپی مەخمور، داواشی لە هەموو ژنان کرد، کە کار بکەن و بە ڕەنجی شانیان خۆیان بەڕێوەببەن.


نەتەوە یەکگرتوەکان: پەنابەرە سوورییەکان ناوچەیەکی نزیک سنووری ئەردەن بەجێ دە‌هێڵن\nی مانگی حه‌وت ٠٨, ٢٠١٨\nدوای ئەوەی بەهۆی ئەرکە سەربازییەکەی حکومەتی سوریاوە بۆ سەر باشووری ڕۆژئاوای سوریا، هەزاران هاوڵاتی بەرەو سنوورەکانی ئەردەن و ئیسڕائیل هەڵهاتن، ئێستاش هەزاران پەنابەری سووری ناوچەیەکیان جێهێشتووە کە دەکەوێتە نزیک خاڵێکی سنوورییەوە لەگەڵ ئەردەندا.\nڕێکخەری کاروباری مرۆیی نەتەوە یەکگرتووەکان لە ئەردەن ئەندرێس پیدەرسن وتی تەنها 150 بۆ 200 کەس لە ناوچەکەدا ماون.\nئەردەن و ئیسڕائیل وتیان ڕێگە نادەن پەنابەرە سوورییەکان بێنە وڵاتەکانیانەوە و سنوورەکانیان توندتر کردەوە و هەندێک یارمەتییان نارد بۆ ناو سوریا.\nدوای ئەوەی سوپای سوریا دەستی گرتەوە بەسەر خاڵە سنوورییەکەدا و ئۆپۆزسیۆن لەمیانەی دانوستانەکانیان لەگەڵ ئەفسەرانی ڕوسیدا ڕازیبوون چەکەکانیان دانێن، هێشتا نەزانراوە ئەو پەنابەرە سووریانە بۆ چ ناوچەیەکی باشووری سوریا گەڕاونەتەوە. شایەتحاڵان دەڵێن ناوچە سنوورییەکەیان بەجێ هێشتووە و بەرەو کۆمەڵێک ناوچەی دیکە ڕۆشتوون لە ناو پارێزگای دەرعادا، کە ئێستا لەوێ شەڕ بەنزیکەیی تەواو بووە.\nهێزەکانی حکومەتی سوریا ڕۆژی شەممە بە خاڵە سنوورییەکەدا بڵاوبوونەوە و جموجۆڵی بازرگانیان کۆنتڕۆڵ کردەوە، دوای ئەوەی سێ ساڵ لەژێر دەستی ئۆپۆزسیۆندا بوو.\nیەکینەی ڕاگەیاندنی جەنگ کە کۆمەڵەی حیزبوڵا بەڕێوەی دەبات وتی هێزەکانی سوریا بەتەواوەتی ڕێگای سەرەکی دیمەشق بۆ عەمانیان کۆنتڕۆڵکردووە و ئێستا پارێزراوە.\nهەروەها سوپا چووە ناو بنکەیەکی سەربازیی ئاسمانیەوە لەنزیک شاری دەرعا کە ئەوەش وایکرد پەیوەندیی نێوان چەکدارانی ئۆپۆزسیۆنی ناو شارەکە و چەکدارەکانی دیکەی ڕۆژئاوای شارەکە ببڕێت.\nنەتەوە یەکگرتووەکان دەڵێت هێرشەکەی سوپای سوریا بە پشتیوانی ڕوسیا لە ماوەی دوو هەفتەی ڕابردوودا بووە هۆی ئەوەی 320 هەزار هاوڵاتی ماڵ و حاڵیان بەجێ بهێڵن.\nهەروەها نزیکەی 60 هەزار کەسی دیکە لە سنووری ئەردەن کۆبوونەوە، لەکاتێکدا هەزاران هاوڵاتی دیکە لەسەر سنووری بەرزاییەکانی گۆلان کۆبوونەوە.\nپیدەرسن داوای لە هێزی دەریایی کرد بچێتە ناو پارێزگای دەرعا و قەنتیرەوە و وتی کاروانی یارمەتییەکان چاوەڕێی ئەوە دەکەن بچنە ناو گوندێکەوە کە هێزەکانی حکومەتی سوریا لە چەند ڕۆژی ڕابردوودا کۆنتڕۆڵیان کردۆتەوە.\nلە کۆنگرەیەکی ڕۆژنامەوانیدا وتی " ئەوەی دەمانەوێت ئەوەیە بە ئازادی بچینە ناو باشووری ڕۆژئاوای سوریاوە بەبێ هیچ بەربەستێک."


ئێبرا شێری ڕاو کردووە - تۆڕی میدیایی خەڵک\nزلاتان ئیبراهیمۆڤیچ ئەستێرەی تۆپی پێی سویدی و یاریزانی ئێستای یانەی میلانی ئیتالی، ڕووبەڕووی ڕەخنەیەکی زۆری ژینگە دۆستان و ئاژەڵدۆستان بووەتەوە بەو پێیەی ئاشکرا بووە لە ساڵی 2011 دا لە ئەفریقای باشوور شێرێکی ڕاو کردووە، دواتر پێست و هەندێک لەبەشەکانی جەستەی ئەو گیاندارەی هێناوەتەوە بۆ ئەوروپا.\nبەپێی ڕۆژنامەی دەیلی مەیلی بەریتانی، لە کاتێکدا ئیبراهیمۆڤیچ هەمیشە باسی لە دەربڕینی سۆزو خۆشەویستی خۆی بۆ ژیانی کێوی و ئاژەڵان کردووە، بەڵام ڕەخنەی زۆری لەو یاریزانە گەورەیە گرتووە و زۆرێک لە هاووڵاتیانی ژینگە پارێزی سوید بە کوشتنی شێرێک تۆمەتباری دەکەن، کە لە نێو پۆلێنی زیندەوەرە مەترسی لەسەرەکانی لەناوچووندایە.\nئیبراهیمۆڤیچ پێشتر مۆڵەتی ڕاوکردنی بۆ دەرکراوە، بەڵام ڕاوکردنی ئەو شێرە بووەتە مایەی ڕەخنەو توڕەییەکی زۆر لەسەری، چونکە رەخنەگران دەڵێن، دەبوو ئێبرا هۆشیاری بدات بە پاراستنی ژینگە و ژیانی کێوی .\nلای خۆیەوە ڕۆژنامەی ئێکسپرێسن-ی سویدی بڵاویکردووەتەوە، ئەو شێرەی ئیبراهیمۆڤیچ ڕاوی کردووە، لە لیستی ئەو ئاژەڵانەدایە کە مەترسی لەناوچوونیان لەسەرە.


لە هەرێم ساڵی 935 ملیۆن هێلكە دەخورێت |\nHome ڕاپۆرت لە هەرێم ساڵی 935 ملیۆن هێلكە دەخورێت\n93 ملیار دینار دەڕوات بۆ توركیا\nبەشێك لە خۆراكی ڕۆژانەی هاووڵاتییان لە دەرەوە هاوردە دەكرێت، هێلكەش یەكێكە لەوانە، ساڵانە 935 ملیۆن دانە هاوردە دەكرێت و لە بەرامبەریدا، 93 ملیار دینار دەچێتە توركیا، لە ئەگه‌ری داخستنی سنووری توركیاش بە ڕووی هەرێمدا، نرخی هێلكە بەرز دەبێتەوە.\nسەركەوت نووری، خاوەنی مینی ماركێت لە سەرچنار بۆ ״ئاژانس״ وتی: ״ڕۆژانە هاووڵاتییان سەردانمان دەكەن بۆ كڕینی هێلكە، لە ماوەی پێش ڕیفراندۆمدا تەبەقێك هێلكە بە سێ هەزار دینار بووە، بەڵام لە ئێستادا بە 3 هەزار و 250 و هەندێ شوێن بە 3 هەزار و 500 دینار دەیفرۆشن.\nوتیشی: ״هێلكەی سپی زیاتر لە توركیاوە دێتە هەرێم، ئەگەر سنوورەكان دابخرێن نرخەكەی بەرز دەبێتەوە״.\nلە ڕۆژی 25ی ئەیلوولی مانگی ڕابردوودا، هەرێمی كوردستان ڕیفراندۆمی ئەنجام دا، ئەمەش كاردنەوەی وڵاتانی بە دوای خۆیدا هێنا، هاووڵاتییانیش ترسیان لە داخستنی سنوورەكان هەیە.\nلە ئەگەری داخستنی سنوورەكانیشدا، تەنیا ئەگەر ڕێگە لە هاوردەی هێلكە بگیرێت ئەوا نرخەكەی بەرز دەبێتەوە، ئەمە بۆ بەشێكی زۆری خۆراكەكانی دیكەش هەر ڕاستە.\nژمارەی دانیشتووانی هەرێم لە ساڵی 2015دا بە پێی ئامارە نافەرمییەكان، 5 ملیۆن و 356 هەزار و 531 كەس بووە و حكومەتی هەرێمیش پشت بەو داتایه دەبەستێت بۆ پێداویستییەكانی.\nبە پێی ئامارێكی وەزارەتی كشتوكاڵی هەرێم، ساڵانە 935 ملیۆن هێلكە لە توركیاوە و لە خاڵی سنووری ئیبراهیم خەلیله‌وه هاوردەی هەرێم دەكرێت، بۆ ئەوەی ئەو گرفتەش چارەسەر بكرێت، دەبێت بەخێوكردنی مریشكی سوور بۆ هێلكە بگۆڕدرێت بۆ سپی.\nبە پێی ئامارەكە، 935 ملیۆن هێلكە، دەكاتە 31 ملیۆن و 167 هەزار تەبەق، هەر تەبەقێك هێلكە بە نرخی كۆ (جوملە) بە 3 هەزار دینارە لە بازاڕدا، واتا هەرێم ساڵانە بڕی 93 ملیار و 501 ملیۆن دینار دەدات بە هێلكەی سپی و ئەو پارەیەش دەڕوات بۆ توركیا.\nدوای ئەنجامدانی ڕیفراندۆمیش، تەنیا لە ماوەی هەفتەیەكدا تەبەقێك هێلكە 250 بۆ 500 دیناری چووه‌تە سەر، ئەویش بە هۆی ئەگەری داخستنی خاڵی سنووری ئیبراهیم خەلیله‌وه كە لە نێوان توركیا و هەرێمی كوردستاندایە.\nخاڵس ئەحمەد، سەرۆكی دیوان لە وەزارەتی كشتوكاڵ و سەرچاوەكانی ئاوی حكومەتی هەرێم بۆ ״ئاژانس״ وتی: ״لە هەرێمی كوردستان هێلكەیەكی زۆر بەرهەم دەهێندرێت، ساڵانە 725 ملیۆن هێلكەی سوور بەرهەم دەهێندرێت، زۆربەی زۆری ڕەوانەی ناوەڕاست و خوارووی عێراق دەكرێت و لەوێ مەرغووبە، بەڵام لە پارێزگاكانی هەرێمدا هێلكەی سپی دەخورێت و لە توركیاوە دێتە هەرێمەوە״.\nئاماژەی بەوە كرد، هەرێمی كوردستان ساڵانە پێویستی بە 935 ملیۆن هێلكە هەیە لە توركیاوە و لە خاڵی سنوری ئیبراهیم خەلیله‌وه هاوردەی هەرێم دەكرێت.\nدەربارەی ئەوەی ئەگەر سنووری ئیبراهیم خەلیل داخرا، چۆن دەتوانن پێداویستیی ناوخۆیی بۆ هێلكە پڕ بكەنەوە، سەرۆكی دیوانی وەزارەتی كشتوكاڵ دەڵێت: ״ئەو دەواجنانەی هێلكە بەرهەم دەهێنن هیی مریشكی سوورە، ئەگەر مریشكی سپی دابنێن بۆ هێلكە، ئەوا بەشی پێداویستیی ناوخۆیی پڕ دەكەنەوە״.\nناوبراو بەڵگەی ئەوەی هێنایەوە، ئەو 725 ملیۆن هێلكە سوورەی لە ناوخۆدا بەرهەم دەهێندرێت، بە نیوتاقه ئیش دەكەن، ئەگەر بە تاقەی كامڵ ئیش بكەن ئەوا لە پێداویستیی ناوخۆ زیاتر بەرهەم دەهێنن، لەو ڕووەوە هەرێم كێشەی نابێت.\nبۆ ئەوەی هەرێم لە هێلكە و سەرجەم پێداویستییەكانی ڕۆژانەیدا پێویستی بە هاوردە نەبێت، دەبێت ئاستی بەرهەمی ناوخۆیی زیاتر بكات و كوالێتییشی باشتر بكات، ئەمە وەك ئەوەی پسپۆڕێكی كشتوكاڵیی ئاماژەی بۆ دەكات.\nمحەمەد گەناوی مامۆستای كۆلێژی كشتوكاڵ لە زانكۆی سلێمانی بۆ ״ئاژانس״ وتی: ״دەبێت هەرێم پارێزگاریی لە بەرهەمی خۆماڵی بكات و نەوعییەتی هێلكەكان بە شێوەیەك بێت كە مونافەسەی هێلكەی توركی و دەرەكی پێ بكات، ئەو پارەیەشی ساڵانە دەڕوات بۆ هێلكە دەتوانرێت لە ناوخۆدا هەر لە پێناوی بەرهەمی هێلكەدا خەرج بكرێت و كوالێتییشی باشتر بكرێت״.\nوتیشی: ״بڕوا ناكەم حكومەت پلانی ستراتیژیی هەبێت بۆ ئەو بەروبوومانەی كە ڕۆژانە لە لایەن هاووڵاتییانەوە بەكار دەهێندرێت، چونكە ئەو ژمارە زۆرەی هێلكەی سپی كە لە توركیاوە دێت، دەتوانی ئەو هێلكە سوورەی خۆت لە ناوخۆدا بكەیتە سپی بۆ ئەوەی پارەی هەرێم نەڕواتە دەرەوە״.\nئاماژەی بۆ ئەوەش كرد، حكومەتی هەرێم دەبێت هاوكاریی ئەو كەس و لایەنانە بكات كە لەو بوارەدا ئیش دەكەن، بۆ ئەوەی بەرهەمەكانیان زیاد بكەن و نەوعییەتیشی باشتر بكەن لەو هێلكەیەی لە توركیاوە دێتە هەرێمەوە.


کوردیپێدیا - ئاسنگەر دەزانێت لەگەڵ ئاسندا چی بکات\n💬 ئاسنگەر دەزانێت لەگەڵ ئاسندا چی بکات | پۆل: پەند و ئیدیۆم | زمانی بابەت: 🏳 کوردیی ناوەڕاست\nئاسنگەر دەزانێت لەگەڵ ئاسندا چی بکات\nوتراويشە(نان بۆ نانەوا، گۆشتيش بۆ قەساب) يان(زێڕ لای زێڕينگەر بەقەدرە) لێرەش ووتراوە(ئاسن لای ئاسنگەر بەقەدرە) ئاسن کە کەرەسەی ئاسنگەرييە هەر ئاسنگەر کە پيشەيەتی دەزانێت چۆنە و چيە و هەر ئەويش دەزانێت بەکاردێت يان ناشێت بۆ بەکارهێنان و دروستکردنی کەل و پەل و پێداويستی، ئەم ئيديۆمە بۆ ئەوەيە کە مرۆڤ خۆی لە هەموو کارێک هەڵنەقورتێنێ و هەرکەسە و بەپێی خۆی يان بەگوێرەی پسپۆڕی و وەستايی و شارەزاييەکەی لەسەر شتەکان بدوێ يان بێتە ئاخاوتن.\n1. 👁 لە کن ئاسنگەر کەسێ دانیشێ، بەرگی دەسوتێ یا سەری دێشێ\n➕ ئەم بابەتە لەلایەن: (ئاراس ئیلنجاغی)ەوە لە: Jan 16 2019 7:10AM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Jan 16 2019 8:34AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jan 16 2019 8:34AM باشترکراوە\n📷 فایلی وێنە 1.0.1 76 KB Jan 16 2019 7:11AM ئاراس ئیلنجاغی


“محەمەد دانش” ماڵاوایی لە ژیان كرد – زاگرۆس پۆست\nماڵەوە / كولتوور / “محەمەد دانش” ماڵاوایی لە ژیان كرد\n“محەمەد دانش” ماڵاوایی لە ژیان كرد\nیه‌ك شه‌ممه 13 ئه‌یلول 2015\tكولتوور, کوردستان, هەواڵ 366 جار خوێنراوه‌ته‌وه\nهونەرمەندێكی خەڵكی شاری مەهاباد ماڵاوایی لە ژیان كرد.\n“محەمەد دانش” هونەرمەندی خەڵكی شاری مەهاباد كە لە نێو خەڵكی شارەكەدا زۆر جێگای رێز و خۆشەویستی بوو و ساڵانێكی زۆر سەرقاڵی هۆنینەوەی گۆرانی و ژەندنی سازی عوود بوو، بە هۆی نەخۆشیی و بەساڵاچوونەوە، ماڵاوایی لە ژیان كرد.\n“محەمەد دانش” ساڵانێك بوو كە لەگەڵ نەخۆشیی تۆمۆری مێشك دەست و پەنجەی نەرم دەكرد و لە ئاكامدا رۆژی رابردوو بە هۆی كاریی بوونی نەخۆشیەكەی گیانی لەدەستدا.


مۆڵەتی شۆفێری تایبەت بە تاكسی، دەدرێتە شۆفێری تاكسی\nلەماوەی ڕابردودا حكومەتی هەرێمی كوردستان بڕیاریدا پرۆسەی كاری شۆفێری تاكسی لە هەرێمی كوردستاندا بە پیشەیی بكات، بۆ ئەو مەبەستەش چەند بڕیارێكی دەركرد لەوانە نابێت فەرمانبەرانی حكومەت كاری شۆفێری تاكسی بكەن هەروەها پێویستە شۆفێری تاكسی مۆڵەتی تایبەتی بە لێخوڕینی تاكسی هەبێت‌و لۆگۆی تایبەتیش بە هەر پارێزگایەك دەدرێت لە تاكسیەكە.\nپێشتر شۆفێری تاكسی مۆڵەتی گشتی لە بەڕێوەبەرایەتیەكانی هاتووچۆ وەردەگرت، بەڵام لە ئێستادا‌و بەپێی بڕیارەكەی حكومەتی هەرێمی كوردستان ئەو مۆڵەتە گشتیە دەگۆڕێت بۆ مۆڵەتی تایبەت بە لێخوڕینی تاكسی، هەر شۆفێرێكی تاكسی دوای ئەوەی لە بایۆمەتری‌و ڕێكارەكانی دیكە كە بۆ ئەو مەبەستە ئەنجامی دەدات دەبێتە شۆفێری تاكسی ڕێگەپێدراو، مۆڵەتی شۆفێری كۆنەكەی بۆ دەگۆڕدرێت بە مۆڵەتی نوێ بە دەستەواژەی ( مۆڵەتی شۆفێری تاكسی).\nمۆڵەتە نوێیەكەی شۆفێری تاكسی بەبێ وەرگرتنی ڕسومات دەدرێت، لەبەر ئەوەی ئەو مۆڵەتەی پێشتر هەیبووە ڕسوماتی لێوەرگیراوە، شۆفێری تاكسی ڕێگەپێدراو دەتوانێت تۆماری ئۆتۆمبێلەكەی بگوازێتەوە بۆ ئەو پارێزگایەی كە مۆڵەتی شۆفێری لێ وەرگرتووە‌و كاروباری مۆڵەتەكەی لە هەمان بەڕێوەبەرایەتی بۆ بكرێت كە ئۆتۆمبێلەكەی لێ تۆماركراوە، هەروەها مەرج نیە شۆفێری تاكسی ڕێگەپێدراو ئۆتۆمبێلەكەی بەناوی خۆیەوەبێت.\nژماره‌ی بینین : 6611\nله‌سه‌رهێڵ : 981


یاوه‌ر:هاتنی هێزه كشاوه‌كانی ئه‌مریكا بۆ هه‌رێم و عیراق به‌ڕێككه‌وتنی نێوان ئه‌مریكا و عیراق و ئاگاداری حكومه‌تی هه‌رێمه\nی مانگی ده ٢٢, ٢٠١٩\nفه‌ریق ڕوكن جه‌بار یاوه‌ر ئه‌مینداری گشتی وه‌زاره‌تی پێشمه‌رگه\nله‌م وتووێژه‌ی ده‌نگی ئه‌مریكا، فه‌ریق جه‌بار یاوه‌ر ئه‌مینداری گشتی وه‌زاره‌تی پێشمه‌رگه‌ی حكومه‌تی هه‌رێمی كوردستان\n" وه‌ك وه‌زاره‌تی پێشمه‌رگه‌ی حكومه‌تی هه‌رێمی كوردستان زانیارییه‌كی وردمان نیه له‌سه‌ر ئه‌و ڕێككه‌وتنه‌ی له‌نێوان حكومه‌تی ئه‌مریكا و عیراق به ئاگاداری حكومه‌تی هه‌رێم كراوه "\nله‌سه‌ره‌تای وتووێژه‌كه‌دا یاوه‌ر ده‌ڵێت" ئێستا وه‌ك وه‌زاره‌تی پێشمه‌رگه‌ی حكومه‌تی هه‌رێمی كوردستان زانیارییه‌كی وردمان نیه له‌سه‌ر ئه‌و ڕێككه‌وتنه‌ی له‌نێوان حكومه‌تی ئه‌مریكا و عیراق به ئاگاداری حكومه‌تی هه‌رێم كراوه كه له‌دواهه‌نگاودا ئه‌م هێزانه له‌كوێ جێگیرده‌بن، به‌ڵام له‌به‌ر ئه‌وه‌ی ده‌روازه ئه‌مینه‌كان بۆ تێپه‌ڕبوونی ئه‌و هێزانه‌ی ئه‌مریكا كه ڕه‌نگه به‌پێی هه‌واڵگری ئه‌مریكا خۆی بێت بۆیه هه‌رێمی كوردستانه بۆیه له‌وێوه تێپه‌ڕین چونكه ده‌روازه‌كانی تر یا ڕه‌بیعه‌یه یا قائیمه، "\n"پێشبینی ده‌كه‌م ئه‌و هێزانه به‌ره‌و گیاره له‌موسڵ ده‌چن، له‌كۆتایدا ڕه‌نگه له‌هه‌رێمی كوردستان جێگیر نه‌بن."\nده‌رباره‌ی مانه‌وه‌ی ئه‌و هێزه كشاوانه‌ی ئه‌مریكا له‌هه‌رێم، ئه‌مینداری گشتی وه‌زاره‌تی پێشمه‌رگه‌ی حكومه‌تی هه‌رێمی كوردستان، ده‌ڵێت" دیاره هه‌ندێك له ڕاوێژكارانی ئه‌مریكا و هه‌ندێك له‌هێزه‌كانی ئه‌مریكا له مێژه له‌كوردستانن بنكه و باره‌گای فه‌رمی خۆیان هه‌یه له‌كوردستان بۆیه مانه‌وه‌ی ئه‌و هێزه‌ی ئه‌مریكا ده‌وه‌ستێته سه‌ر فه‌رمانده سه‌ربازییه‌كانی ئه‌و هێزانه‌ی ئه‌مریكا كه له 2014وه له‌كوردستانن بۆ هه‌ماهه‌نگی له‌گه‌ڵ هێزه‌كانی پێشمه‌رگه بۆ بابه‌تی مه‌شق و هه‌ماهه‌نگی شه‌ڕی داعش، وه‌كو من پێشبینی ده‌كه‌م ئه‌و هێزانه به‌ره‌و گیاره له‌موسڵ ده‌چن، له‌كۆتایدا ڕه‌نگه له‌هه‌رێمی كوردستان جێگیر نه‌بن."\n" بێگومان فراوانبونی ئه‌و شه‌ڕه هه‌م له ڕۆژئاوا هه‌یه هه‌م له سنوری هه‌رێمی كوردستانیش هه‌یه "\nئه‌مینداری گشتی وه‌زاره‌تی پێشمه‌رگه جه‌ختی كرده‌وه" به‌رده‌وام جموجۆڵی هێزه‌كانی توركیا له‌سنوری عیراق-هه‌رێمی كوردستان به‌رده‌وامه، جموجۆڵه‌كان زیاتر به ئاسمانه‌وه‌یه وه ڕۆژانه‌یه ده‌توانم بڵێم له ساڵی 2007 وه تا ئێستا توركیا ڕۆژانه ئه‌و ناوچه سنورییانه تۆپباران ده‌كات، به‌هۆی ئه‌و شه‌ڕه‌ی له‌نێوان گه‌ریلاكانی په‌كه‌كه و توركیا هه‌یه."\nجه‌بار یاوه‌ر ئه‌وه‌شی وت" پێشتریش واته پێش هێرشی توركیا له‌باكوری سوریا و كشانه‌وه‌ی هێزه‌كانی ئه‌مریكا ئه‌و هێرشانه‌ی توركیا له‌ناو هه‌رێمی كوردستان هه‌بووه، به‌ڵام بێگومان فراوانبونی ئه‌و شه‌ڕه هه‌م له ڕۆژئاوا هه‌یه هه‌م له سنوری هه‌رێمی كوردستانیش هه‌یه بێگومان ڕۆڵێكی نه‌رێنی هه‌یه له‌سه‌ر هه‌لومه‌رجی ئه‌منی له‌و ناوچانه به‌تایبه‌تی ده‌بێته هۆی چۆڵكردنی ئه‌و گوندانه."\nیاوه‌ر ئه‌وه‌شی وت" حكومه‌تی هه‌رێمی كوردستان چه‌ندین جار ئه‌و پرسه‌ی وروژاندووه كه خاكی هه‌رێمی كوردستان به‌كارنه‌هێنرێت له‌ململانێی لایه‌نه دژ به‌یه‌كه‌كان چونكه ئه‌وه زیان له ئه‌منیه‌تی هه‌رێمی كوردستان ده‌دات، جگه له‌وه‌ی زیانی ئابوری ده‌دات له‌هه‌رێمی كوردستان چونكه ئه‌و ناوچه سنورییانه ده‌روازه‌ی سنورین له‌گه‌ڵ توركیا و ئێران."\nده‌قی وتووێژه‌كه‌ی ژیار له‌گه‌ڵ جه‌بار یاوه‌ر Oct 22-019


نوگره سه‌لمان قه‌ڵاى مه‌رگ و پاكتاوى نه‌ژادیى - بنکەی روناکبیریی گەلاوێژ :: Gelawej\nنوگره سه‌لمان قه‌ڵاى مه‌رگ و پاكتاوى نه‌ژادیى\nنوسه‌ر و رۆژنامه‌نووس سمكۆ سابیر، شه‌شه‌مین كتێبى ده‌رباره‌ى جینۆساید به‌ناوى نوگره سه‌لمان قه‌ڵاى مه‌رگ و پاكتاوى نه‌ژادیى بڵاوده‌كاته‌وه.\nكتێبه‌كه بەرهەمێکی تازەى نوسه‌ره باس له نوسینەوەی بەشێک لە ئازار ومەینەتی و دیمەنە تراژیدییەکانی کوردانی ئەنفالکراو لەقەڵای نوگرە سەلماندا ده‌كات، كه ناوه‌ڕۆكه‌كه‌ى تایبه‌ته به دیدار و دۆكیۆمێنته‌ریى.\nعومه‌ر محه‌مه‌د پێشه‌كى بۆ كتێبه‌كه نوسیوه و تیایدا هاتووه:\n" لە دوای گەڕانەوەی یەکەمین پۆلی دەستبەسەرکراوان لە پیرەمێردو پیرەژنی ئەنفالکراوان بۆ سەر هەواری خاڵی و زیدی وێرانکاراویان، ئیدی ناوی نوگرەسەلمان هاتە ناو خەیاڵ و سەر زمانی ئێمە، بەڵام بەشێوەیەکی ڕێژەیی، تەنها بەرگوێی ئەو کەسانە دەکەوت کە خزم وکەس وناسیاوەکانیان لە دۆزەخی نوگرەسەلمان رزگاریان بووبوو.\nئەگەر ئەنفال وەک هۆڵۆکۆست بەراورد بکەین، ئەوا نوگرەسەلمان وەک کەمپەکانی کۆکردنەوە لە پاکتاوی جوەکان و تاوانی هۆڵۆکۆست دەچێتە ڕیزی ئەو بەراوردکارییەوە، ئەگەر ئاوشفیتس بووەتە شوناسی ستەمکاری و دڵرەقی نازییەکان و تراژیدیای جوەکان، ئەوا نوگرەسەلمان شوناسی دڵرەقی و توندڕەفتاری بەعسییەکان و تراژیدیای کوردەکانە و بۆهەتا هەتایە لە یادەوەریی کورددا دەمێنێتەوە.\nنوگرەسەلمان نە قەڵای بەرگریی بوو وەک هەندێک پێناسەی دەکەن، نە زیندانەکانی (هەیئەی خاسەی کەرکوک)یش بوو، کە بەعسییەکان ئینسانیان تێدا کەوڵ دەکردو کوردەکان تیایدا بەرگرییان دەکرد، چونکە زیندانیانیانی سیاسی ئەو سەردەمە ئیعترافیان لەسەر هاوڕێکانیان نەدەکرد، ئاخر کوردەکان لە زیندانەکانی موسڵ و کەرکوک و شارەکانی تر بەعسییەکانیان بەچۆکدا دەهێناو جەلادەکانیان شێت و هار دەکرد، بەڵام لەنوگرەسەلمان وانە بوو، لەوێ کوردەکان زەلیل ورەزیلکرابوون، لە ئاوشفیتس جوەکانیان روت دەکردەوەو بەکۆمەڵ دەیانناردنە ناو هۆڵەکانەوەو پێیاندەگوتن بۆخۆشۆردنە، بەڵام بە گاز دەیان خنکاندن، وەلێ نوگرەسەلمان لە هیچیان نەدەچوو نە لە هەیئەی خاسەی کەرکوک و نە لە ئاوشفیتس.\nنوگرە سەلمان دۆزەخی ئەنفالکراوەکان بوو، زیاد لە شایەتحاڵێک بۆی گێڕاومەتەوە کە لەسەر دەرگاو دیوارەکانی نوسراوە (نرحب بکم فی الجحیم) واتا (بەخێربێن بۆ دۆزەخ).\nلە نوگرەسەلمان جەلادەکان و قوربانییەکان کارەکتەری شانۆیەک بوون کە بەتەوای لە جیهان دابڕابوون، جەلادەکان بێهەست و بێهۆش سەرپەرشتی هەزاران دەستبەسەرکراویان دەکرد کە بۆمردنێکی هێواش برابوونە ئەوێ، هەروەک شایەتحاڵەکان لەم کتێبەدا دەیگێڕنەوەو دەڵێن: کاتێک دەپاڕاینەوە بۆ خواردن عەجاج پێیگوتوین ئێوە هاتون لێرە بمرن نەک داواکاریتان هەبێت و ئێمە بۆتان جێ بەجێبکەین.\nئەو هەزاران مرۆڤەی کە لەبناری چیاو پێدەشتەکانی گەرمیانەوە برابوونە بیابانێکی وشک و برنگ و تۆزاوی، بۆئەوە برابوون رۆژانە لە برسان بمرن و لە تینواندا بخنکێن، هەرواش بوو، بەسەدان مرۆڤ مردن و لە پشت قەڵای نوگرەسەلمانەوە گۆرێکی شایستەیان پێنەبڕا، بەڵکو بوونە خۆراکی سەگە ڕەشەکانی بیابان.\nجیاوازی لە نێوان هەیئەی خاسەی کەرکوک و نوگرەسەلماندا ئەوە بوو، زیندانەکانی هەیئە گەنجی بە هەیبەت و خاوەن بڕواو خۆڕاگربوون، جەلادەکان هەموویان قامچی بەدەست و دڵرەق وتوڕەو سەرشێت بوون، بەڵام زیندانی نوگرەسەلمان بە زۆری خەڵکی پیرو پەککەوتە بوون و دواتریش چەند پۆلێک ژن ومنداڵی بۆ برابوون، تاوانیشیان جگە لە کوردبوون هیچی تر نەبوو، زۆربەی هەرە زۆریان نەیاندەزانی جیاوازی نێوان حزبەکانی کوردستانیش چییە. چ جای سیاسی بن و ببنە مەترسی بۆسەر دەوڵەت!\nنوگرەسەلمان زیندانێک بوو بۆ ئازاری رۆحی و ویژدانی ئەو گوندنشینانەی لە گوندەکانی (باکوری عێراق) و کوردستانی باشورەوە، هێندرابوون بۆ مەرگێکی لەسەرخۆ، فۆڕمێکی تری کوشتن و لە ناوبردنی گەلی ئێمەیە، ئەنفال شوناسی مەرگی دەستەجەمعی ئێمەیە بەڵام خاوەن فۆرمی مەرگی جیاوازیشە، گەنجەکان بەخێرایی لەگۆڕە بەکۆمەڵەکاندا کوژران، ژن ومنداڵ وەک باس دەکرێت لە شوێنی جیاواز زیندە بەچاڵکراون، لە دوبزو نوگرەسەلمانیش فۆرمێکی تر بۆ مەرگ و لە بیرکردنی کورد هەبوو، برسی کردن و تینوکردن و وشککردنەوەی مرۆڤ لەبەرهەتاوی گەرمی بیابان.\nبۆیە لەگەڵ ئەنفالدا ناوی نوگرەسەلمان لە یادەوەریماندا ئامادەیە، وەک بەشێکی گرنگ لە تێگەیشتن لە ئەنفال و خوێندنەوەی فاشیزم و بیری شۆڤێنی بەعس و دامەزراوە سەرکوتکەرەکانی تەماشا دەکرێت . چونکە بەعس دەیویست بەهۆی هەموو ئەو شێوازو ئاراستانەی لە ئەنفال دەستی پێکردبوو، دواجار ئەنجامێک بەدەستبهێنێ و کۆی ئاراستەکانی ئامانجە گشتییەکە بەدەست بهێنێت کە لە ٢٩ی ئازاری ١٩٨٧ ئەنجومەنی سەرکردایەتی شۆڕش بۆی کۆبوونەوەو بە بڕیاری ١٦٠ عەلی حەسەن مەجیدیان ڕاسپارد بۆ ئەنجامدانی و ئەویش بە بڕیاری ٤٠٠٨ ی نوسینگەی رێکخستنی باکوری حزبی بەعس، دەزگاکانی ئەمن و هەواڵگری و هەردوو فەیلەقی یەک و پێنجی بۆ پراکتیک کردنی پڕۆسەی ئەنفال خستەکارو دەستی کرد بە پیادەکردنی پلانێک کە نەخشەی بۆکێشابوو. (دەستنیشانکردن، کۆکردنەوە، پۆلێن کردن و لەکۆڵکردنەوە).\nئاماجی دەستنیشانکرد، ئەوەبوو کێن ئەوانەی دەبوو ئەنفال بکرێن و بکوژرێن؟ گوندنشینەکان، ئەرکی سوپا هەڵمەت بردن گرتن و کۆکردنەوەی ئەوخەڵکە بوو، کە لەزێدی باب وباپیرانیان دەژیان، پۆلێنکردن ولەناوبردنیشیان ئەرکی دەزگاکانی ئەمن بوو، لەناو ئەو پۆلێنکارییەدا دەبوو دوو رێکار بگیرێنەبەر:\nگەنجەکان بەخێرایی بکوژرێن، پیرەکان رەوانەی نوگرەسەلمان بکرێن بۆ مەرگێکی لەسەرخۆ.\nئەوەی ئەم کتێبە لەسەری دەوەستێت؛ ئەم بەشەی تاوانەکەیە نەک کۆی پڕۆسەی ئەنفال، وەستان لەسەر نوگرەسەلمان و چیرۆکەکانی ناو ئەم زیندانە ترسناکە ئاوڕدانەوەیە لە دیوێکی گرنگی ئەنفال کە مرۆڤەکان ( بەهۆی كەمئاویی بۆ خواردنەوە و خۆشوشتن، نەبوونی خواردن، دەموچاوو سەریان دەبوو بەزام، مردن دەستی پێكرد و رۆژانە خەڵكێكی زۆردەمردن) ئەوە قسەی حەمەی حاجی رۆستەمی گوندی سماقە و لەم کتێبەدا بەدرێژی چیرۆکەکەی دەبیستین.\nبەهەڵەدا دەچین ئەگەر ئەم قەڵایە وەک خۆی نەناسین، بەدوای چیرۆکەکانیدا نەچین و لێیان ڕانەمێنین، چیرۆکی ئەو پیرەمێردانەی بۆ پەیداکردنی قوتویەک ئاو دەبوو بەرگەی کێبڵ و جنێوەکانی عەجاج بگرن. چیرۆکی ئەو منداڵانەی تۆمەتی خیانەتکاری ئێرانیان خرابووە پاڵ و هێشتا نە پێیان گرتبوو نە زمان، هی ئەو ژن ومنداڵانەی بەرلەوەی ئەنفال بکرێن گەورەیی دونیایان لە گوندەکەی خۆیاندا بچوککردبوەوە، وەک ئەسمەری ئەنفال دیدە پێیگوتم :(من نەمدەزانی دنیا ئەوەندە گەورەیە نەمدەزانی خانوی زەبەلاحی وەک نوگرەسەلمان هەیە). حەنوشە لەمیانەی دیدارەکەیدا دەڵێت: ئێمە بەجوتیاریی و مەڕداریی و ئیشكردنەوە خەریك بووین، ژیانێكی سادەمان هەبوو . ئەم ژنە بەسادەیی پێماندەڵێت : ئێمە خەڵکێکی بێچەک وهەژاری ماڵی خۆمان بووین ئیدی نازانێت بۆچی وبەچ تۆمەتێک لەنوگرەسەلمان توندکراوە جگەلە کوردبوون!\nچیرۆکی عەبدول حەمید گورون، کە لەسلێمانیەوە بە دوای سۆراخی خوشکەکەیدا بەبن بۆمب و کاتویشادا خۆی گەیاندبووە گوندەکانی پشت کێوەکان، بەڵام سەربازو جاش لەپێش ئەودا گەیشتبوونە ماڵی پیرۆزی خوشکی و ئەنفالیان کردبوو، سەرئەنجام خۆشی ئەنفالکراو لە نوگرەسەلمان زانی کە پیرۆزی خوشکیشی لێرەیە کاتێک گوندنشینێک پێیگوتبوو پیرۆز لەقاتی خوارەوەیە کوێخا دەستەودامێنێ ببوو کە پێی نەڵێ و باهەر نەزانێ لێرەم چونکە ئەگەر نەتوانم هیچ هاوکارییەکی بکەم و نەتوانم دەستی سۆزی برایانەی بۆدرێژکەم تازە بینینەوە چ سودێکی هەیە؟  لە نوگرەسەلمان ئاوابوو جێگەی سۆزی تێدا نەمابوو، مرۆڤەکان هێندەی ژمارە بوون هێندە ناو نەبوون.\nچیرۆکەکانی ناو ئەم قەڵایە شوناسی کەسەکانیان گۆڕی بوو، لەگوندنشینی میواندۆستەوە بۆ فەرامۆشکراوی برسی ئەو مرۆڤانەی ئامادەبوون هەموو ماڵەکەیان بە میوانێک ببخەشن لەسەر قوتویەک ئاو بەشەڕدەهاتن ! ئەو ئازاردانە لەبەرچی؟ سیاسی بوون ؟ دزبوون ؟ خیانەتکار بوون ؟ نەخێر ئەوان جگە لە کوردبوون هیچ تاوانێکی تریان نەبوو.\nسەیرە ! شۆڤێنیزم مرۆڤ کەڕو کوێر دەکات، ئەو خەڵکە بەتۆمەتی (بەکرێگیراوی دوژمن) تاوانبار کرابوون! ئەی ئەو هەموو ژن و منداڵە لەپای چی ئەنفالکران؟ باشە مرۆڤ ئەگەر عەقلی لەدەست نەدابێت چۆن ناپرسێت منداڵ چۆن دەبێت بەشۆڕشگێڕ هەتا ببێت بەسیخوڕ و مایەی مەترسیی بۆ دەوڵەت!\nمن نامەوێ لێرە چێڕۆکەکانی نوگرە سەلمان بگێڕمەوە، چونکە ئەوە نەک لەپێشەکی ئەم کتێبەدا بەڵکو بەدەیان کتێبی تایبەت تەواو نابن، بەڵام ئەفسوس هێشتا نەک دونیا ئاگای لەم چیرۆکانە نییە تەنانەت کۆمەڵگەی عێراقی و تەنانەت کۆمەڵگەی کوردیش لە باسی سەگەڕەشەکانی بیابان و خواردنی تەرمی قوربانیەکان و قامچییە ڕەشەکەی دەستی عەجاج زیاتر نازانێ! ئەمە کارەساتە ئەم بێ باکی و بێخەمییە دەردێکی کوشندەیە.\nچونکە چیرۆکی نوگرەسەلمان تەنانەت بە ئازادکردنی گیراوەکانیش کۆتایی نایات بەپێچەوانەوە نوگرەسەلمان هەتا ئێستا چیرۆکمان بۆ بەرهەمدەهێنێتەوەو ئێمە بێباک بەتەنیشتیدا تێدەپەڕین، دایکێک کوڕەکەی لە نوگرەسەلمان لە تینوا خنکاو مرد، ئەوە ٣٢ ساڵە ئەم دایکە ئاوی سارد نەچووەتە سەر لێوانی! دایکێکی تر کچێکی لەنوگرەسەلمان لە تینواخنکا بەڵام لە دەرەوەی نوگرەسەلمانیش نیشتمان بۆئەو نەبوو بە ئامێزی ئازادی، بەڵکو کوڕێکی سەری خۆی هەڵگرت و لە ئاوی ئیجەدا خنکا! ئەها ئەگەر دیقەت بدەین برینی کوردو چیڕۆکی کورد چەندە بەسوێیە؟!\nئەو گۆڕانەی لە دەوروبەری قەڵای نوگرەسەلمان هەن گۆڕی ئەو مرۆڤانەن، کە لە برسان مردوون و لە تینوا خنکاون و ئەوسا بە بێنازی نێژراون و هەتا ئێستاش فەرامۆش کراون، دەبێت لە بەرانبەر شوێن و شوناس هەڵوەستەمان پێبکات و بەرپرسیارانە رامان بگرێت ورامان بچڵەکێنێت و بمانخاتە سەر کەڵکەڵەی خود ناسی و بەعس ناسی و ئەو هەست و شوناسە عەرەبییەمان پێ ئاشنا دەکات لەوەی هیچ نەتەوەیەک لەسایەی بەعس و هەستە ناسیۆنالیستەکەی پارێزراو نییە و بۆ ئەبەد ژیانی لە ژێر مەترسییەکی گەورەدایە، بە درێژایی دەسەڵاتی بەعس لە عێراقدا هەوڵی سڕینەوەی شوناسی نەتەوەی کورد لەئارادا بووەو لە ئەنفالدا چۆتە قۆناغێکی ترەوە و ئەگەر پێشتر لە دوای درووستبوونی دەوڵەتی عێراق کورد هەستی بەم مەترسییە کردبێت، ئەوا دوای ساڵی ١٩٦٨ ئەم مەترسییە دەیان و سەدان جار زیاتر بووە و نیگەرانی زیاتری بەدوای خۆیدا هێناوە. سادە روانینی کورد لە سەردەمی ئەنفال و دوای ئەنفالیش ئاماژەیەكی ئاشكرایە بۆ تێنەگەیشتن لە سیاسەت بەواتا گشتییەکەی ئاین کلتورو هونەر، فەلسەفە.\nکاک سمکۆ سابیر لەم کتێبەدا ژمارەیەک لەو مرۆڤە ئازار چەشتوانەی دواندووە، کە لە نوگرەسەلمان گەڕاونەتەوە. هەوڵیداوە بەئەسپایی و لەسەرخۆ ئێمەش لەگەڵ ئەواندا بگێڕێتەوە بۆ ٣٢ ساڵ لەمەوبەرو ئەو ئازارو مەرگەساتەیان بنووسێتەوە، چیڕۆکی کورد بۆ مێژوو بنوسێتەوە. لەڕاستیدا دەبێت هەموو دونیا چیڕۆکی کورد بزانن. لەم سۆنگەیەوە نوسەر هەوڵدەدات كۆدی ئازار لە ڕوخسارو تۆنی دەنگ و جوڵانی دەست و دەمی ئەو مرۆڤانەدا بدۆزێتەوە كە لەنوگرەسەلمان گەڕاونەتەوە، لالە فایەق سەرباری پابەندی بەئاین و موسوڵمان بوونی، لە نوگرەسەلمان ناچاربوو نارەزایەتی لەیەزدانیش دەرببڕێت و ببپرسێت خوایە گیان مەگەر ئێمەت بۆ ئەم ژیان ودەردە سەرییە هێنایە بوون؟\nلەڕاستیدا هێشتا ئەوەی لەبارەی ئەنفالەوە دیومانە وێنەگشتییەکەیە نەک پارچەکانی، ئەوەی بیستومانە درشتەکەیەتی نەک وردەکەی، ئەوەی ئێمە گوێبیستی بووین دەنگی ئازارە نەک خودی ئازارەکە ئەوەی کە هێز دەدات بەقوربانیش هەتا بتوانێت لە دەربریندا یادەوەریی بەرجەستە بكات دەربڕینە. دوای ئەوەی لە پڕۆسەیەكی ورد داڕێژراودا لە نادیارەوە دەیكاتە دیارێكی بەرجەستە و لە ناوێناوە دەیگۆڕێتە وێناكراوە.\nبەداخەوە لە دوای روخانی رژێمی بەعس نەدەبوو بێدەنگی هەتا ئەو ئاستە مەترسیدارە بڕوات.\nماوەتەوە بڵێم دەستخۆشی لەهاوڕێی بەرێزم کاک سمکۆ سابیردەکەم، دڵنیام کۆکردنەوەی ئەم دیدارانە و ڕاپەڕاندنی ئەم ئەرکە تاقەتپڕوکێنە خەرجی و ماندوبوون وشەونخونی ویستووە، نوسینەوەی ئەم یادەوەرییە لە هەناوی کۆمەڵگەیەکدا کە بێباکە بەرانبەر مێژوو یادەوەریی خۆی ئاسان بەدەستەوە نەهاتووە، ئەگەرچی دەبوو ئەم ئەرکە ببوایەتە کاری هەرەوەزیی و تەنانەت کێبەرکێی لەمەڕ نوسینەوەیان دروستبکردایە، هەتا زۆرترین و باشترین و پوختتر بکرانایەو بە سیستم و دامەزراوەیی بکرانایە، بەڵام بەداخەوە نەک لە ئاستی هەرێم و عێراق تەنانەت لە سەرئاستی ناوچەیی و بۆ کەسوکاری قوربانیەکانیش نوسینەوەی ئەم یادەوەریانە نەبووەتە جێگەی بایەخ!\nئەم هەوڵەی سمکۆسابیر جارێکی تر ئەو قسانە پوچ دەکاتەوە کە پێیوابوو؛ تەنها گەرمیانییەکان دەتوانن ئازاری ئەنفال بنوسنەوە، کەچی بەپێچەوانەی ئەم قسەیەوە نوسەرو لێکۆڵەرانی کارای ئەم بوارە نەگەرمیانین و نەکەسوکاری قوربانییەکانیشن!".\nهه‌روه‌ها نوسه‌ریش له باره‌ى كتێبىه‌كه نوسیویه‌تى:\n" دوای تێپەڕبوونی زیاتر لەسێ دەیە بەسەر تاوانی ئەنفالدا، کارکرن لەسەر ژیان وڕابڕدووی مرۆڤگەلێکی گرنگ وشایەتحاڵ لەچوارچێوەی تاوانەکە، کارکردن لەسەر ئەو مرۆڤە بێنازانەی کەبەبەرچاوی خۆیانەوە ئازیزترین کەسیان لەدەستداوە، هێندە ئاڵۆز و گرانە هەستدەکەیت ناتوانیت بەوشە گوزارشتی لێبکەیت. خۆیان گووتەنی؛ خۆشیان بۆ خەم و خەفەت ماونەتەوە و مردن نەبێت چاوەڕێی هیچ شتێکی تر لەکەس ناکەن،. ئەم مرۆڤانە ئەنفالکراوانی نوگرە سەلمانن کە لەگەورەترین زیندانی عێراق وبگرە گەورەترین زیندان لەسەر ئاستی ناوچەکەدا، ماوەی شەش بۆنۆ مانگ بەدڕندەترین شێوە لەژێر سوکایەتی ومەرگی ڕۆژانەدا ژیانیان بەسەر بردووە\n.بۆیە بەبیرهێنانەوەی ئەم مێژوو و یادەوەرییە ، کارێکی دژوار وسەختەو شەن وکەو کردنی ڕابردوویەکی خوێناوییە. زۆرێک لەو مرۆڤانە سەرباری تەنیایی، ساڵانێکی زۆر لە چاوەڕوانی ئازیزانیان چاو لەڕێگاو چاو لەدەرگاو گوێی قولاغ بوون بۆ هەواڵێکی کەسوکارەکانیان.سەرباری ئەم خەمە چاوەڕێی ئەوەیان لێبکەیت بگەڕێنەوە بۆ ناو هۆڵ و قاوشەکانی نوگرە سەلمان و جارێکی تر لەناو ئەو هەموو ساتە سەخت و بێهیواییەدا حیکایەت وچێڕۆکەکانت بۆ باسبکەن ،بەڕاستی کارەکە ئاسان نییە بەڵکو هەتا بڵێی دژوارە، چونکە جگە لە هەلومەرجی گرانی ژیان بۆ ئێمە و مانان کە بەم ئەرکەوە سەرقاڵین، بەشێک لەو دەربازبووانەش کە لە نوگرەسەلمان رزگارو دەربازبوون تەمەنیان هەڵکشاوە یاخود تەمەن بەجێیهێشتوون، هەندێکیان یادەوەرییان لاواز بووە و ناتوانن کۆی ئەو روداوانەی پیایدا ڕۆیشتوون وەکوخۆی بگێڕنەوە هەندێکیان هەر بە تەواوی یادەوەرییان لە دەستداوە هەرگیز ناتوانن نە بەزمان و نە بەئاماژەش قسە لەو برینە بکەن، چ جای وردو درشتی ئەوەی بینیویانەو چەشتویانە بیگێڕنەوەو زانیاریت پێببەخشن ، وەکو خۆی بێننەوە بەرچاوی خۆیان.\nبۆیە کارکردن لەسەر ئەم مێژووە هەستێکی ناخۆشت پێدەبەخشێت لەوەی بەشێک لەو گەڕاوانە ناتوانن وەک خۆیان ئەو وێنایەی کەدەبێت بۆ ڕەفتار و ئاکارەکانی بەعسی بکەن، پێشکەشی بکەن و هەمان وێنەت بۆ بگوازنەوە. بەڵام ناشکرێت دابنیشین بە دیار پیربوون و مردنی ئەوان و هەر هیچ نەبێت فریای بەشێک لە نوسینەوەی ئەو ئازارە بکەوین وببن بە یادەوەریی مێژوویی لە چوارچیوەی تاوانی ئەنفالدا.\nوەک هەموو جارێک هاوڕێ وبرای بەڕێزم سەرنووسەری گۆڤاری ئەنفالستان عومەر محەمەد بیرمان دەخاتەوەو جەختی لێدەکاتەوە و دەڵێت (لەساڵی ١٩٨٨ ەوە لەگەڵ مردنی هەر مرۆڤێکی گەرمیانی یاخود لەگەڵ هەر ئەنفال دیدەیەک چیرۆکیکیشمان دەمرێت، ئەگەر هەر لەسەرەتاوە چیرۆکی ئەم رزگاربوانەمان بنوسیبایەوە ئەوا ئێستا خاوەنی خەرمانێک چیرۆکی تۆمارکراو دەبووین و لە ونبوون رزگارمان دەکردن). بەڵام ئەفسوس سەرباری ئەوەی وەزارەتێک بۆشەهیدان هەبوو، سەرباری ئەوەی وەزارەتی ڕۆشنبیری هەبوو، نەخۆیان کردیان و نەهاوکاری کەسانی دڵسۆزوکاراش بوون بۆیە خەونەکەی عومەریش نەهاتەدی و ئەوەشی کراوە بێ پشتیوانی و لەسەر رەنج و ماندوبوونی تاکەکەس بووە، ئەوەش ئەگەرچی زۆر جێگەی رێزو پێزانینە بەڵام لەچاو گەورەیی تاوانەکەو زۆری چیرۆکەکان دەتوانین بڵێین لەخانەی نەبواندان.\nمنیش وەک هەریەکێک لەوان بەبێ هاوکاری رێکخراوەو دامەزراوە حکومی و ئینجیئۆکان (NGO) بەم کارە هەڵساوم و وەک هەریەکێک لەو دڵسۆزانە بە ئەرکێکی پیشەیی ومۆڕاڵی خۆمم زانیوەو هەوڵمداوە ژمارەیەک لەو دەربازبووانەی قەڵای نوگرە سەلمان بدوێنم.\nجێگەی ئازارو داخە لەگەڵ دەستپیکردنی کاری ئەم بەرهەمە لەساڵی ٢٠١٧ تائێستا نزیکەی نیوەیان لەوانەی دیمانەم لەگەڵدا ئەنجامداون لەژیاندا نەماون. ئەمەش دیسانەوە سەلمێنەری قسەکەی عومەر محەمەدە، چونکە هەریەک لەوانە دونیایەک خۆزگەی هەبوو لەژیان، چاوەڕێ ئەوەبوون هەتا لەژیاندا ماوە ژیانی باشتر بێت و هاوکات پاداشت و بەرهەمی ئەم نەهامەتییە لە دەسەڵات وکۆمەڵگەکەی خۆی بچنێتەوە بەڵام هیچ لەم خەونانەیان نەهاتەدی و بە هەناسە ساردی سەریان نایەوە.\nئومێد دەکەم هەوڵی ئەوەم دابێم بەشێک لەئازارەکانی ئەنفالم نوسیبێتەوە و چەند وشەیەکم لەڕێگەی ئەم کارەوە پێشکەش بەکتێبخانەکەی تایبەت بەتاوانی ئەنفال کردبێت چونکە جێگەی داخە وەک چۆن کۆی لایەنەکانی ئەنفال پەراوێز خراو و لەبیر کراوە، چیڕۆکەکانی نوگرەسەلمانیش بە بەراورد کەمترین کاری بۆکراوەولە بارەیانەوە نووسراوە".\n بروانە ئەنفالستان ژمارە ٥ دیدار لەگەڵ عەبدوالحمید گورون عەزیز- دیمانەی عومەر محەمەد


93%ی ده‌رمانه‌كان ئه‌گه‌ری دروستكردنی ئالێرجییان هه‌یه\n28/3/2019 09:23 AM\nبه‌پێی توێژینه‌وه‌یه‌ك ده‌ركه‌وتووه كه زۆربه‌ی پێكهێنه‌ره‌كانی ده‌رمانه‌كان كه پێمانوایه زیانیان نییه، له‌ڕاستیدا كاریگه‌ری لاوه‌كییان هه‌یه. جگه له‌و به‌شه چالاكانه‌ی له ده‌رمانه‌كاندا هه‌ن، زۆربه‌ی كاته‌كان مادده‌ی تریش بوونیان هه‌یه. به‌رهه‌مهێنه‌ران به‌مه‌به‌ستی جیاجیا ئه‌م به‌شه ناچالاكانه زیاد ده‌كه‌ن. بۆ وێنه بۆ ئه‌وه‌ی له‌ش باشتر ده‌رمانه‌كه وه‌ربگرێت یان پێكهاته‌كان سه‌قامگیر ببن. یان بۆ باشتركردنی ڕواڵه‌ت و تامی ده‌رمانه‌كان زیاد ده‌كرێن.\nبۆ هه‌ندێك له كه‌سه‌كان مادده زیادكراوه‌كانی وه‌ك فروكتۆزو لاكتۆز زیانێكی وایان نییه به‌ڵام بۆ هه‌ندێك كه‌سی دیكه به‌وشێوه‌یه نییه. له‌مدواییه‌دا تیمێكی له توێژه‌ران ئه‌نستیتوی ته‌كنۆلۆجی ماساچوسێت له‌سه‌ر كاریگه‌ری ئه‌م مادده زیادكراوانه توێژینه‌وه‌یان كرد.\nله ئه‌نجامی ئه‌م توێژینه‌وه‌یه‌دا ده‌ركه‌وت كه له زۆربه‌ی حاڵه‌ته‌كاندا زیاتر له نیوه‌ی مادده پێكهێنه‌ره‌كانی حه‌بێك مادده‌ی زیادكراوی ناچالاكن، له هه‌ندێك حاڵه‌تدا ته‌نانه‌ت ئه‌م به‌شه زیادكراوانه ده‌گه‌نه 99%یش. ئه‌وه‌ی كه جێگه‌ی نیگه‌رانییه ده‌ركه‌وت كه 93%ی ده‌رمانه‌كان مادده‌ی وه‌ك لاكتۆس و ڕه‌نگه‌كانیان تێدایه كه ماده‌ی ئالێرجنیان پێده‌وترێت و ده‌بنه هۆی دروستبوونی ئالێرجی. هه‌روه‌ها زۆربه‌ی هه‌ره زۆری ده‌رمانه‌كان مادده‌ی وه‌ك گلوتێنیان تێدایه كه به‌شێك له خه‌ڵكی به‌هیچ شێوه‌یه‌ك ناتوانن به‌رگه‌ی بگرن.